sagorsarker/bangla-wikipedia huggingface dataset:
আল-মানার (সাময়িকী)

আল-মানার ( ; 'বাতিঘর'), আরবি ভাষায় লেখা একটি ইসলামিক ম্যাগাজিন ছিল, এবং ১৮৯৮ সাল থেকে ১৯৩৫ সালে মিশরের কায়রোতে তার মৃত্যুর আগ পর্যন্ত রশিদ রিদা দ্বারা প্রতিষ্ঠিত, প্রকাশিত এবং সম্পাদনা করা হয়েছিল।
"আল-মানার" ১৮৯৮ সালে রশিদ রিদা প্রতিষ্ঠা করেছিলেন। পত্রিকাটি প্রতিষ্ঠায় তার লক্ষ্য ছিল সংস্কারবাদী ধারণাগুলি স্পষ্টভাবে প্রকাশ করা এবং প্রচার করা এবং মুসলিম জাতির ঐক্য রক্ষা করা। ম্যাগাজিনটি কায়রো ভিত্তিক ছিল। এটি সাপ্তাহিক হিসাবে শুরু হয়েছিল তবে পরে এর প্রকাশ সংখ্যাকে মাসিকে পরিবর্তন করা হয়েছিল।
রশিদ রিদা ম্যাগাজিনের একমাত্র প্রধান সম্পাদক ছিলেন। এর বিষয়বস্তু ছিল কুরআনের ব্যাপকভাবে ব্যাখ্যা সম্পর্কে। রিদা "আল-মানার" অসংখ্য নিবন্ধ প্রকাশ করেছেন যা সৌদি আরবের ওয়াহাবি আন্দোলনের প্রশংসা করেছে। তবে পত্রিকাটিতে রাজনীতি সম্পর্কিত নিবন্ধগুলিও প্রকাশিত হত। অবদানকারীদের মধ্যে একজন ছিলেন আবদুর রহমান আল কাওকিবি, তিনি ছিলেন সিরিয়ার আলেপ্পোর পণ্ডিত। তার বই "উম্মুল কুরা" ১৯০২ সালের এপ্রিল থেকে ফেব্রুয়ারি ১৯০৩ সাল পর্যন্ত "আল-মানার-এ" ধারাবাহিকিত হয় যা একটি আরবীয়/শরীফিয়ান খেলাফত প্রতিষ্ঠার প্রস্তাব করেছিল।
১৯৩৫ সালে রশিদ রিদার মৃত্যুর পরে পত্রিকাটি অনিয়মিতভাবে ১৯৪০ সাল পর্যন্ত প্রকাশিত হয়েছিল। রিদা-র উত্তরাধিকারীরা দুটি ইস্যু প্রকাশ করেছিলেন এবং ১৯৩৯ থেকে ১৯৪০ সাল পর্যন্ত মুসলিম ব্রাদারহুডের অ্যাসোসিয়েশন "আল-মানারের" প্রকাশক ছিলেন।
আল-মানারের বৌদ্ধিক ঐতিহ্য আরব বিশ্বের জনপ্রিয় আন্দোলনদ্বারা গৃহীত মূল নীতিগুলির মধ্যে একটি, যার মধ্যে রয়েছে মিশরের মুসলিম ব্রাদারহুড এবং আলজেরিয়ায় "আলজেরিয়া 'উলামা' সমিতি"।
"আল-মানার" ১৯০৮ থেকে ১৯১৮ সাল পর্যন্ত ওরেনবার্গে প্রকাশিত তুর্কি ভাষার ম্যাগাজিন শুরা সহ বিভিন্ন জার্নালকে অনুপ্রাণিত করেছিল।
তিরুবান্মিয়ুর

তিরুবান্মিয়ুর দক্ষিণ ভারতের তামিলনাড়ু রাজ্যের চেন্নাই জেলার একটি বৃৃহত্তর আবাসিক অঞ্চল। পার্শ্ববর্তী তারামণিতে চেন্নাই শহরের প্রথম টেকনোলজি অফিস স্পেস তথা তথ্য প্রযুক্তি কেন্দ্র টাইডেল পার্ক তৈরি হওয়ার সাথে সাথে তিরুবান্মিয়ুরের অর্থনীতি এবং লোক বসতিতে বিপুল পরিবর্তন লক্ষ্য করা যায়।
টাইডেল পার্ককে কেন্দ্র করে তৈরি হওয়া তথ্যপ্রযুক্তি ব্যবসা কেন্দ্র, গবেষণা কেন্দ্র এবং একাধিক অফিসে যাতায়াতকারী চাকুরীজীবীরা তিরুবান্মিয়ুরকে নিজেদের স্থায়ী অথবা অস্থায়ী বাসস্থানের এলাকায় পরিণত করেছে। সঙ্গম তামিল সাহিত্যে উল্লিখিত শিবের নামে উৎসর্গীকৃত মরুন্দীশ্বর মন্দির এই লোকালয়েই অবস্থিত।
তিরুবান্মিয়ুরের উত্তর দিকে বেসান্তনগর, পূর্ব দিকে বঙ্গোপসাগর, দক্ষিণ দিকে কোঠিবক্কম, দক্ষিণ-পশ্চিম দিকে পেরুঙ্গুড়ি, পশ্চিম দিকে তারামণি ও উত্তর-পশ্চিম দিকে আদিয়ার অবস্থিত৷
চেন্নাই এমটিসির বাস পরিষেবার মাধ্যমে এই লোকালয় সহজে পরিবহনযোগ্য৷ এসইটিসি বাসগুলি পুদুচেরি যায়৷ মহাবলীপুরম থেকে পুদুচেরি অবধি বিস্তৃত ইস্ট কোস্ট রোড তিরুবান্মিয়ুরের ওপর দিয়ে দীর্ঘায়িত৷
লোকালয়ে রয়েছে চেন্নাই এমআরটিএস-এর তিরুবান্মিয়ুর রেলওয়ে স্টেশন৷
জামিয়া দারুল উলুম জাহিদান

জামিয়া দারুল উলুম জাহেদন (ফার্সি: دارالعلوم زاهدان) ইরানে অবস্থিত একটি শিক্ষাপ্রতিষ্ঠান। প্রতিষ্ঠানটি ইরানে দেওবন্দিদের বৃহত্তম ও সর্বোচ্চ প্রতিষ্ঠান। মোজাহিদ শেখ আবদুল্লাহর পুত্র আবদুলোলিজা জামিয়াহ প্রতিষ্ঠা করেছিলেন।
১৯৭১ সালে খৈয়াম রোডে দারুল উলুমের নতুন ভবনে জামিয়ার কার্যক্রম শুরু হয়। প্রায় ৮০ জন শিক্ষার্থী এবং ৬ জন শিক্ষক নিয়ে প্রথমবারের মতো শিক্ষামূলক কার্যক্রম শুরু করে। জামিয়া দারুল উলুম জাহেদন অনেক শিক্ষার্থী অধ্যয়নরত রয়েছ।
জামিয়ার শিক্ষাব্যবস্থা সাতটি পর্যায়ে বিভক্ত। প্রতিটি পর্যায়ের নাম এবং তা সম্পূর্ণ করার সময়কাল হল:
কোনও সরকারী বিদ্যালয়ের প্রাথমিক সার্টিফিকেট থাকার পাশাপাশি দুই বছরের বিশেষ ফিকাহ বিষয়ে অধ্যয়নসহ অধ্যয়নের মোট সময়কাল ১৬ বছর।
জামিয়ার নিম্নলিখিত বিভাগ ও ভাগ রয়েছে: দারুল-ইফতা, ইসলামি আইনশাস্ত্র, তাফসীর ও দাওয়াহ, দারুলকাদা ও তাহকীম, বালিকা বিদ্যালয়, হিফজুল কুরআন বিভাগ, তাজভিদ বিভাগ, দাওয়াত ও নির্দেশিকা কেন্দ্র, শিক্ষার্থীদের বিষয়ক অফিস, কেন্দ্রীয় গ্রন্থাগার, অনুবাদ ও গবেষণা কেন্দ্র, প্রকাশনা, আহলুস-সুন্নাহের ফিকাহ একাডেমি, আরবি ভাষা ও ইসলামিক স্টাডিজ ইনস্টিটিউট, বেলুচিস্তানের ইসলামিক স্কুলগুলির ইউনিয়ন, সুন্নি অনলাইন ওয়েবসাইট, মেডিকেল সেন্টার, ইসলামিক ইনস্টিটিউটগুলির অফিস ইত্যাদি।
এই শিক্ষাপ্রতিষ্ঠানের পাশেই ইরানের জাহেদনের প্রধান মাক্কী মসজিদ অবস্থিত। যা ইরানের সুন্নিদের বৃহত্তম মসজিদ।
জামিয়া "নেদয়ে ইসলাম" পত্রিকা প্রকাশ করছে। জামিয়া অনেক নিবন্ধও প্রকাশ করেছে।
সিদ্দিকী পাবলিকেশনের মাধ্যমে দারুল উলুম জাহেদন বহু ইসলামিক বই প্রকাশ করেছে। গবেষণা ও অনুবাদ কেন্দ্রের মাধ্যমে ফার্সি ও আরবি ভাষায় বেশ কয়েকটি ইসলামিক বই প্রকাশ করেছে।
তরিকত

তরিকত (আরবি: طريقة‎) যার বাংলা অর্থ: পদ্ধতি বা নিয়ম) হলো সুফিবাদের একটি স্তর। হাকীকা সন্ধানে অন্বেষীরা যেভাবে আধ্যাত্মিক শিক্ষা গ্রহণ করে প্রয়োগ বা গবেষণা বা তদন্ত বা যাচাই করে সে পদ্ধতি হচ্ছে তরিকত।
তরিকা অনুসারীদের বলা হয় 'মুরিদ। বেশ কিছু সুফি তরিকা প্রচলিত রয়েছে।
যেমন: চিশতি, নকশবন্দি, কাদেরিয়া, সোহরাওয়ার্দিয়া,মাইজভাণ্ডারীয়া ইত্যাদি।
সুফিবাদের চারটি স্তর হচ্ছে শরীয়াহ,তরিকত,হাকীকত ও মারিফাত।
আধ্যাত্মিক ক্ষমতা লাভে ও সঠিক তরিকা অনুসরণে একজন মুর্শিদ অন্বেষীকে সহায়তা করে থাকেন। তরিকা অনুসারীদের 'মুরিদ' বলা হয়। যার অর্থ 'খোদার জ্ঞানকামী এবং স্রষ্টাপ্রেমী'। 
তরিকতেসিলসিলা বা শৃঙ্খলা রয়েছে।নক্সেবন্দীর উদাহরণ দেখিয়ে বলেন হযরত মুহাম্মদ (সা.) থেকে আলি (রা.) পর্যন্ত তরিকা এসেছিল। যে সব মুরিদ তরিকার অনুসারী হন তারা তাদের মুর্শিদ কর্তৃক দৈনিক দায়িত্ব-করণীয়-আমলের নির্দেশিকা পান।
নরেন্দ্র দেব

নরেন্দ্র দেব (৭ জুলাই ১৮৮৮ – ১৯ এপ্রিল ১৯৭১) ছিলেন একজন বাঙালি কবি ও লেখক। তিনি ছিলেন খ্যাতনামা সাহিত্যিক নবনীতা দেবসেনের পিতা।
নরেন্দ্র দেবের জন্ম ব্রিটিশ ভারতের অধুনা পশ্চিমবঙ্গের কলকাতার ঠনঠনিয়ার তৎকালীন বনেদি ও প্রগতিশীল পরিবারে। পিতা নগেন্দ্রনাথ দেব। জ্যাঠামহাশয় উপেন্দ্র চন্দ্র ছিলেন ডিরোজিওর শিষ্য। যৌবনে জ্ঞাতি-দাদা রাজেন দেবের প্রভাবে গুপ্ত বিপ্লবী দলে যোগ দিলেও সাহিত্য-ক্ষেত্রেই জীবন কাটিয়েছেন। কলকাতার মেট্রোপলিটন স্কুল থেকে কৃতিত্বের সঙ্গে প্রবেশিকা পরীক্ষা পাশ করেন, কিন্তু স্বাস্থ্যের কারণে কলেজি শিক্ষা লাভ হয়নি। তবে সারাজীবন পড়াশোনার মধ্যেই নিয়োজিত থাকেন।
ব্রহ্মবান্ধবের "সান্ধ্য" পত্রিকাতে তার প্রথম কবিতা প্রকাশিত হয়। তার রচিত প্রথম কাব্যগ্রন্থ "বসুধারা" , গল্পগ্রন্থ "চতুর্বেদাশ্রম" ও প্রথম উপন্যাস " গরমিল"। তবে 'ওমর খৈয়াম' -এর কাব্যানুবাদ ১৯২৬ সালে প্রকাশের সঙ্গে সঙ্গে তার খ্যাতি বিস্তৃত হয়। কবিতা, গল্প, উপন্যাস এবং শিশু সাহিত্য — সর্বক্ষেত্রেই তিনি কৃতিত্ব দেখিয়েছেন। 'ভারতী', 'কল্লোল', ' কৃত্তিবাস' ― বাংলা সাহিত্যের তিন যুগের এই পত্রিকাগুলির লেখকগোষ্ঠীর সঙ্গে তার সমান হৃদ্যতা ছিল। তিনি বিখ্যাত নাট্য-সাপ্তাহিক 'নাচঘরের' ও 'প্রথম চলচ্চিত্র সাপ্তাহিক 'বায়োস্কোপ'-এর পরিচালক ছিলেন। ছোটদের জন্য প্রকাশিত মাসিক পত্রিকা 'পাঠশালা ' তিনি দীর্ঘ পনের বৎসর সম্পাদনা করেন। সাহিত্য জীবনে রবীন্দ্রনাথ, শরৎচন্দ্র, অক্ষয় বড়াল, কান্তকবি, নজরুল, মোহিতলাল এবং সত্যেন্দ্রনাথ দত্তের অন্তরঙ্গ ছিলেন। আবার সিনেমা-থিয়েটারের তৎকালীন শিল্পীরাও তার ঘনিষ্ঠ ছিলেন। বালবিধবা সাহিত্যিক রাধারাণীর সঙ্গে তার বিবাহ সেকালের এক আলোচ্য বিষয় ছিল। এই বিবাহে রবীন্দ্রনাথ আশীর্বাণী পাঠান এবং শরৎচন্দ্র উপস্থিত থাকেন। নরেন্দ্র দেবের রচিত প্রথম ছোটদের নাটক 'ফুলের আয়না 'নাট্যাচার্য শিশিরকুমার' স্টার মঞ্চে প্রযোজনা করেন। তার অন্যান্য উল্লেখযোগ্য গ্রন্থ--
তিনি ১৯২৬ খ্রিস্টাব্দে 'ওমর খৈয়াম' এবং ১৯২৯ খ্রিস্টাব্দে 'মেঘদূত' অনুবাদ করেন। ১৯৫০ খ্রিস্টাব্দে ইংল্যান্ড ও ফ্রান্স-সহ পশ্চিম ইউরোপ এবং ১৯৫৪ খ্রিস্টাব্দে রাশিয়া, ফিনল্যান্ড ও চেকোশ্লোভাকিয়া ভ্রমণ করেন।
নরেন্দ্র দেব ১৯৬৪ খ্রিস্টাব্দে "মৌচাক পুরস্কার ", 'ভুবনমোহিনী স্বর্ণ পদক' এবং ১৯৭১ খ্রিস্টাব্দে 'শিশিরকুমার পুরস্কার' লাভ করেন। তিনি বঙ্গীয় সাহিত্য পরিষদের দুবার সহ- সভাপতি, বেঙ্গল পি.ই.এন., শিশু সাহিত্য পরিষদ, শরৎচন্দ্রের সাহিত্য পরিষদ প্রভৃতির সভাপতি ছিলেন। ক্যালকাটা কেমিক্যাল ও রবীন্দ্রভারতী সঙ্গে তার যোগ ছিল।
নরেন্দ্র দেব ১৯৭১ খ্রিস্টাব্দের ১৯ শে এপ্রিল ৮২ বৎসর বয়সে কলকাতায় পরলোক গমন করেন।
হজ্জের ইতিহাস

ইসলামি লেখকরা দাবী করেন যে এটি নবি ইবরাহিমের সময় থেকে ইসলামি নবি মুহাম্মদ দ্বারা ইসলামি হজ্ব প্রতিষ্ঠার মাধ্যমে বর্তমান হজ্ব পর্যন্ত শুরু হয়েছিল, যেখানে লক্ষ লক্ষ মুসলমান তাদের বার্ষিক তীর্থযাত্রা পালন করেন।
ইসলামি বিবরণ মতে হযরত ইব্রাহিম (আব্রাহাম) এর সময়ে হজব্রত পালন প্রবর্তন করা হয়েছিল । ঈশ্বরের আদেশের ভিত্তিতে তিনি কাবা নির্মাণ করেছিলেন যা হজ্বের গন্তব্য হয়ে যায়। প্রাক-ইসলামি আরবে পৌত্তলিক আরবদের জন্য কাবা তখনও তাদের উপাসনার কেন্দ্রবিন্দু ছিল । ইসলামি হজ্বের বর্তমান প্যাটার্নটি মুহাম্মদ দ্বারা প্রতিষ্ঠিত হয়েছিল, ৬৩২ খ্রিস্টাব্দের দিকে, যিনি পৌত্তলিক আরবদের প্রাক-ইসলামিক তীর্থযাত্রার সংস্কার করেছিলেন। মধ্যযুগীয় সময়কালে, হজ্বযাত্রীরা বসরা, দামেস্ক এবং কায়রো প্রভৃতি প্রধান শহরে জড়ো হত এবং দশ হাজার হজ্বযাত্রীরা সমন্বয়ে দলে দলে কাফেলাবদ্ধ হয়ে হজ্বব্রত পালনে মক্কায় গমন করেন।
ইসলামি বর্ণনা অনুসারে হযরত ইব্রাহিম (আব্রাহাম) এর সময়ে হজ্ব ব্রত পালন চালু হয়েছিল। আল্লাহর আদেশে নবি ইব্রাহিম তার স্ত্রী হাজেরা (হাজর) এবং তার পুত্র ইসমাইলকে সঙ্গে অল্প জল ও খাবার দিয়ে প্রাচীন মক্কা প্রান্তরে এনে রেখেছিলেন - যা শীঘ্রই শেষ হয়েছিল। মক্কা তখন ছিল বসতি হীন জনমানব শূন্য একটি জায়গা।
প্রাক ইসলামি আরবরা বিভিন্ন দেবতার পুজারী ছিল। কাবা তখনও তাদের উপাসনার কেন্দ্রবিন্দু ছিল, এবং দেবদূতদের মূর্তি ও চিত্র দ্বারা ভরা ছিল । বার্ষিক তীর্থযাত্রা মরসুমে দেশ-বিদেশের লোকেরা কাবা ঘুরে দেখতেন। কুরাইশ গোত্রটি তীর্থযাত্রীদের বিনোদন ও সেবা দেওয়ার দায়িত্বে ছিল। শিবলি নোমানী উল্লেখ করেছেন যে, পৌত্তলিক আরবরা তাদের তীর্থযাত্রার সময় কিছু অশুচি অনুষ্ঠানের প্রচলন করেছিলেন। আজকের হজের বিপরীতে তারা সাফা ও মারওয়া পাহাড়ের মাঝে হাঁটেনি এবং আরাফাতে জড়ো হয়নি। কেউ কেউ পুরো তীর্থযাত্রায় নীরবতা বজায় রাখত। কুরাইশ গোত্রের লোক ব্যতীত অন্যরা উলঙ্গ অবস্থায় তাওয়াফ করত।
হজের বর্তমান প্যাটার্নটি ইসলামী নবী মুহাম্মদ দ্বারা প্রতিষ্ঠিত হয়েছিল যিনি পৌত্তলিক আরবদের প্রাক-ইসলামিক তীর্থযাত্রার সংস্কার করেছিলেন।
মধ্যযুগের ইউরোপে ইসলামি বিশ্বের অবদান

ইউরোপীয় মধ্যযুগের শেষভাগে ইসলামিক বিশ্ব তার সাংস্কৃতিক উৎকর্ষতার শীর্ষে পরিলক্ষিত হয় যাকে ইসলামি স্বর্ণযুগের ধারনার সাথে সম্পৃক্ত করা যায় এবং যা আন্দালুসিয়া, সিসিলি এবং লেভান্তের ক্রশেডার রাজ্যগুলোর ভেতর দিয়ে সমকালীন ইউরোপে তথ্য প্রবাহের মূল উৎস হিসেবে গড়ে ওঠে। খলিফা আল মামুন তাঁর বিখ্যাত অনুবাদ আন্দোলনের মাধ্যমে বৈশ্বিক সংস্কৃতির যে এক সার্বজনীন সমন্বয় সাধন করা হয়, তারই ফলাফল হিসেবে আমরা ইউরোপে সভ্যতাগত নবজাগরনের এক আন্দোলন দেখতে পাই, যাকে রেনেসাঁও বলা হয়ে থাকে। এসময়ে প্রাচীন গ্রিক ও ল্যাটিন সভ্যতার উপাদানসমূহ, যা মধ্যযুগের ইউরোপ থেকে কালের গর্ভে হারিয়ে গিয়েছিল তা যেন প্রাচ্যের, বিশেষত ইসলামী সভ্যতার ছোয়ায় আবারও আরও বৃহৎ পরিসরে এবং উন্নত আকারে ফিরে আসে। বিশেষত মুসলিম দার্শনিকদের একটি দৃঢ় প্রভাব প্রাকৃতিক দর্শন, মনোবিজ্ঞান এবং রূপকবিদ্যায় অনুভূত হয়েছিল।  অন্যান্য অবদানগুলোর মধ্যে সিল্ক রোডের মাধ্যমে প্রযুক্তিগত এবং বৈজ্ঞানিক উদ্ভাবনসমূহ অন্তর্ভুক্ত ছিল, যেমন কাগজ এবং গানপাউডারের মতো চৈনিক আবিষ্কারগুলো। পাশাপাশি সুদূর ভারতবর্ষ, মধ্য-এশিয়া, স্তেপ এবং দূরপ্রাচ্যের বিভিন্ন উৎস থেকে সভ্যতাগত উপাদান নিয়ে ইসলামী বিশ্ব নিজে যেমন সমৃদ্ধ হয় তেমনি সমৃদ্ধির শিখরে পৌছে দেয় মধ্যযুগীয় ইউরোপকে। দর্শন, জ্যোতির্বিদ্যা, বিজ্ঞান, চিকিৎসাশাস্ত্রসহ বিভিন্ন ক্ষেত্রে এই অবদান দৃশ্যমান ছিল আর এখানেই মধ্যযুগীয় ইউরোপীয় সভ্যতা, যাকে আধুনিক সভ্যতার প্রাথমিক উৎস বলা যায়, তাতে ইসলামী সভ্যতার অবদান প্রাসঙ্গিক। তবে এই অবদান শুধু অনুবাদ, সংরক্ষণ ও প্রচারের মধ্যেই সীমাবদ্ধ ছিল না, বরং বিভিন্ন মৌলিক কর্ম এবং তা থেকে হওয়া প্রসার ও বহু নতুন ক্ষেত্রে সভ্যতাগত উৎকর্ষ সাধন এর অন্তর্ভুক্ত ছিল। এইসব অবদানের ক্ষেত্র এতোটাই ব্যাপক ছিল যে তা ভাষাবিজ্ঞান, সাহিত্য, কৃষি, আলকেমি, সঙ্গীত, মৃৎশিল্প থেকে শুরুকরে সমকালীন জ্ঞানের প্রায় সর্বক্ষেত্রে বিস্তৃত ছিল। চৈনিক গানপাউডার থেকে শুরু করে চিনি, তুলা, কফি ইত্যাদি বহু বানিজ্যিক উপাদানের পাশাপাশি আলকেমি, বীজগণিত, অ্যালগরিদমের মত শিক্ষায়তনিক বিষয়েও ইসলামী বিশ্বের অবদান পরিলক্ষিত হয়।
ইউরোপীয় এবং ইসলামিক ভূখন্ডগুলোর মধ্যে একাধিক যোগাযোগ কেন্দ্র ছিল। এগুলোর মধ্যে সিসিলি এবং স্পেন, বিশেষত স্পেনের টোলেডো অন্যতম। ৯৬৫ অব্দে মুসলিমদের সিসিলি বিজয়ের পরে থেকে ও অতঃপর ১০৯১ সালে নরম্যান জাতির দ্বারা বিজিত হওয়ার পরেই এই অঞ্চলে একটি আরব-নরমান-বাইজান্টাইন সমন্বিত সংস্কৃতির আবিরভাব ঘটে। ক্রশেডারগনও ইউরোপ আর লেভান্টের মধ্যের বিনিময়ভিত্তিক যোগাযোগের বৃদ্ধি করেন যেখানে ইতালীয় সামুদ্রিক প্রজাতন্ত্রগুলো এই বিনিময়ের মহাযজ্ঞে এক প্রধান ভূমিকা পালন করে। লেভান্টের এন্টিয়কের মত শহরগুলোতে আরব ও ল্যাটিন সংস্কৃতি গভীরভাবে মিশ্রিত হয়। 
একাদশ ও দ্বাদশ শতকে বহু খ্রিস্টান পন্ডিতব্যক্তিত্ব মুসলিমভূমিতে ভ্রমণ করেন, বিজ্ঞান শেখার উদ্যেশ্যে। তন্মধ্যে লিওনার্দো ফিবোনাচ্চি, বাথের এডেলারড, আফ্রিকান কন্সট্যান্টিন প্রমূখের মত বিজ্ঞজন রয়েছেন। একাদশ থেকে চতুর্দশ শতকে ইউরোপে বহু ছাত্র ইসলামীক উচ্চশিক্ষা প্রতিষ্ঠানসমূহে চিকিৎসাশাস্ত্র, দর্শন, গণিত, জ্যোতির্বিজ্ঞান সহ আরও বহু বিষয়ে পড়তে আসতেন।
আম্মু অভিরামী

আম্মু অভিরামী একজন ভারতীয় অভিনেত্রী, যিনি মূলত তামিল চলচ্চিত্রে অভিনয় করেন। তিনি বিজয় এবং কীর্তি সুরেশের পাশাপাশি ২০১৭ সালে মেডিকেল শিক্ষার্থীর ভূমিকায় "বৈরভা"-এ অভিনয়ের মাধ্যমে তামিল চলচ্চিত্রে অভিষেক করেছিলেন। তিনি "রাতসাসান" (২০১৮) এবং অসুরান (২০১৯)-এ গুরুত্বপূর্ণ ভূমিকায় অভিনয় করার জন্য পরিচিত।
নূহ-উল-আলম লেনিন

নূহ-উল-আলম লেনিন (জন্ম ১৭ এপ্রিল ১৯৪৭) একজন বাংলাদেশি রাজনীতিবিদ, গবেষক, লেখক ও সংগঠক। তিনি বাংলাদেশ আওয়ামী লীগ এর কেন্দ্রীয় কমিটির সাবেক প্রেসিডিয়াম সদস্য এবং বাংলাদেশ আওয়ামী লীগ এর মুখপত্র মাসিক 'উত্তরণ' এর সম্পাদক ও প্রকাশক। ১৯৯৮ সাল থেকে তিনি সামাজিক সাংস্কৃতিক প্রত্নতাত্ত্বিক সংগঠন অগ্রসর বিক্রমপুর ফাউন্ডেশনের প্রতিষ্ঠাতা সভাপতির দায়িত্ব পালন করছেন।
নূহ-উল-আলম লেনিন ১৯৪৭ সালের ১৭ এপ্রিল ফেব্রুয়ারি বিক্রমপুরের লৌহজং উপজেলার রাণীগাঁও জন্মগ্রহণ করেন। তার বাবা স্কুলশিক্ষক আবদুর রহমান মাস্টার ছিলেন ব্রিটিশবিরোধী আন্দোলন, কৃষক আন্দোলন, ভাষা আন্দোলন ও মুক্তিযুদ্ধের সংগঠক। মা মোমেনা খাতুন ছিলেন কৃষক আন্দোলনের কর্মী।
নূহ-উল-আলম লেনিন ১৯৬৫ সালে লৌহজং এর ব্রাহ্মণগাঁও বহুমুখী উচ্চ বিদ্যালয় থেকে এস.এস.সি পাশ করেন এবং ঢাকার জগন্নাথ কলেজ থেকে ইন্টারমিডিয়েট পাশ করেন। ১৯৬৭ সালে তিনি ঢাকা বিশ্ববিদ্যালয়ের বাংলা বিভাগে ভর্তি হন এবং সেখান থেকেই স্নাতক ও স্নাতকোত্তর ডিগ্রি অর্জন করেন।
২০১৪ সালের আগস্টে জাহাঙ্গীরনগর বিশ্ববিদ্যালয় থেকে তিনি পিএইচডি ডিগ্রি লাভ করেছেন। তার গবেষণা অভিসন্দর্ভের শিরোনাম ‘বাঙালি সমাজ ও বাংলা সাহিত্যে সাম্প্রদায়িকতা ও মৌলবাদ: মূল প্রবণতা, পুনঃপাঠ ও পুনর্মূল্যায়ন’ যা পরে বাংলা একাডেমি থেকে গ্রন্থ আকারে প্রকাশিত হয়।
১৯৭১ সালের মার্চ মাস থেকে ঢাকা বিশ্ববিদ্যালয়ের ছাত্রদের তিনি স্বাধীনতার পক্ষে সংগঠিত করতে শুরু করেন। মুক্তিযুদ্ধকালে তিনি ছাত্র ইউনিয়ন-ন্যাপ কমিউনিস্ট পার্টির বিশেষ গেরিলা বাহিনী সংগঠিত করার কাজে মনোনিবেশ করেন। এবং বিভিন্ন ছদ্মবেশে মুক্তিযোদ্ধাদের সংগঠিত করতে ২নং সেক্টরের নারায়ণগঞ্জ, ঢাকা, নবাবগঞ্জ, আড়িয়াল বিলে সশস্ত্র যুদ্ধ করেন।
তিনি ১৯৭৩ সালে বাংলাদেশ ছাত্র ইউনিয়নের সভাপতি নির্বাচিত হন। নব্বইয়ের দশক পর্যন্ত তিনি ছিলেন বাংলাদেশ কৃষক সমিতির সাধারণ সম্পাদক এবং অবিভক্ত সিপিবির প্রেসিডিয়াম সদস্য।
নূহ-উল-আলম লেনিন ১৯৯৭ সালে আওয়ামী লীগে যোগ দেওয়ার পর তাকে কেন্দ্রীয় কমিটির সদস্য করা হয়। পরবর্তীতে তিনি তথ্য ও গবেষণা সম্পাদক, পরের কাউন্সিলে প্রচার ও প্রকাশনা সম্পাদক এবং ২০১৬ সালের কাউন্সিলে সভাপতিমণ্ডলীর সদস্য নির্বাচিত হন। ২০১০ সাল থেকে তিনি বাংলাদেশ আওয়ামী লীগের দলীয় মুখপত্র ‘উত্তরণ’-এর প্রকাশক ও সম্পাদক এর দায়িত্ব পালন করছেন।
১৯৯৮ সালের ২৪ এপ্রিল সামাজিক-সাংস্কৃতিক সংগঠন অগ্রসর বিক্রমপুর ফাউন্ডেশন- এর প্রতিষ্ঠা করেন নূহ-উল-আলম লেনিন। এর পাশাপাশি প্রতিষ্ঠা করেছেন বিক্রমপুর জাদুঘর, বঙ্গীয় গ্রন্থ জাদুঘর ও জ্ঞানপীঠ স্বদেশ গবেষণা কেন্দ্র। সংরক্ষণ করেছেন বিক্রমপুরের ভাগ্যকুল জমিদার বাড়ি।
তাঁর উদ্যোগে পরিচালিত প্রত্নতাত্ত্বিক গবেষণা ও উৎখননে বিক্রমপুরে আবিস্কৃত হয়েছে নবম-দশম শতাব্দীর বৌদ্ধ বিহার, বৌদ্ধ মন্দির কমপ্লেক্সসহ বেশ কিছু প্রত্নত্ত্বাতিক নিদেশন। বেরিয়ে এসেছে বিক্রমপুর বিহার, নাটেশ্বর বৌদ্ধ বিহার, বল্লাল বাড়ি। তিনি প্রত্নতাত্ত্বিক গবেষণা প্রতিষ্ঠান- ঐতিহ্য অন্বেষণ-এরও অন্যতম ট্রাস্টি এবং ভারপ্রাপ্ত সভাপতি।
লোকমান মেরিওলা

লোকমান ইকবাল মেরিওয়ালা (জন্ম: ১১ ডিসেম্বর ১৯৯১) একজন ভারতীয় ক্রিকেটার, যিনি বরোদার হয়ে ঘরোয়া ক্রিকেটে খেল থাকেন। তিনি একজন বামহাতী বোলার, ২০১৩-১৪ সৈয়দ মুস্তাক আলী ট্রফিতে তিনি ছিলেন শীর্ষ উইকেট সংগ্রহকারী এবং বরোদা জয় পায়। ২০২১ এর ফেব্রুয়ারিতে ২০২১ ইন্ডিয়ান প্রিমিয়ার লিগ প্রতিযোগিতার পূর্বে খেলোয়াড়র নিলামে দিল্লি ক্যাপিটালস তাকে ক্রয় করে নেয়।
এ রোড টু মক্কা - দ্য জার্নি অফ মুহাম্মদ আসাদ

এ রোড টু মক্কা - দ্য জার্নি অফ মুহাম্মদ আসাদ (এ রোড টু মক্কা নামেও পরিচিত), অস্ট্রিয়ান চলচ্চিত্র নির্মাতা জর্জ মিশচের ২০০৮ সালের একটি প্রামাণ্য চিত্র। প্রামাণ্যচিত্রে মুসলিম আলেম ও রাজনৈতিক তাত্ত্বিক মুহম্মদ আসাদের পথ চিহ্নিত করা হয়েছে, যা তাকে ইসলাম গ্রহণে নেতৃত্ব দিয়েছিল।
১৯২০-এর দশকের শুরুতে লেমবার্গে জন্মগ্রহণকারী ইহুদি লিওপোল্ড ওয়েইস মধ্যপ্রাচ্যে ভ্রমণ করেন। মরুভূমি তাকে মুগ্ধ করেছিল এবং ইসলাম তার নতুন আধ্যাত্মিক বাড়ি হয়ে ওঠে। তিনি তার ইহুদি শিকড় পিছনে রেখে ইসলাম ধর্ম গ্রহণ করেন এবং তার নাম পরিবর্তন করে মুহাম্মদ আসাদ রাখেন। তিনি বিংশ শতাব্দীর অন্যতম গুরুত্বপূর্ণ মুসলমান হয়ে ওঠেন, প্রথমে সৌদি আরবের রাজকীয় আদালতে উপদেষ্টা হিসেবে এবং পরে কুরআন ইংরেজিতে অনুবাদ করেন। আসাদ পাকিস্তান গঠনেও গুরুত্বপূর্ণ ভূমিকা পালন করেন এবং জাতিসংঘে একজন রাষ্ট্রদূত হিসেবেও দায়িত্ব পালন করেছেন। পরিচালক তার বিবর্ণ পদাঙ্ক অনুসরণ করে, আরব মরুভূমি থেকে যখন তিনি গ্রাউন্ড জিরোতে যান। তিনি এমন একজন ব্যক্তিকে খুঁজে পান যিনি অ্যাডভেঞ্চার খুঁজছিলেন না বরং পূর্ব ও পশ্চিমের মধ্যে মধ্যস্থতাকারী হিসাবে কাজ করতে চেয়েছিলেন। "এ রোড টু মক্কা" এই সুযোগে একটি উত্তপ্ত বিতর্কের মোকাবেলা করে যা বর্তমানে আরও গুরুত্বপূর্ণ হয়ে উঠছে।
তথ্যচিত্রটি অনেক ম্যাগাজিন এবং সংবাদপত্র থেকে ইতিবাচক পর্যালোচনা পেয়েছে যেমন ডক্স ম্যাগাজিন, ক্লেইন জেইটুং এবং ডার স্ট্যান্ডার্ড। ভ্যারাইটির অ্যালিসা সাইমন লিখেছেন:
"তথ্যবহুল... ভ্রমণকাহিনী এবং বায়োপিকের একটি সু-বিচারযুক্ত একত্রীকরণ... নৃতত্ত্বের একটি চমৎকার অংশ, আসাদ এর কোরআন অনুবাদ থেকে অনুলিপি করা উৎসর্গের যোগ্য: 'যারা চিন্তা করে তাদের জন্য।'"
তথ্যচিত্রটি কয়েকটি চলচ্চিত্র উৎসব দ্বারা নির্বাচিত হয়েছিল, কয়েকটি পুরস্কার জিতেছে:
মুহাম্মদ তাকি শওশতারি

মুহাম্মদ তাকি শওশতারি (ফার্সি: محمد تقی شوشتری), ("শেখ-ই-শওশতারি" নামেও পরিচিত) একজন ইরানি ইসনা আশারিয়া শিয়া পণ্ডিত ছিলেন। তিনি ১৯০৩ সালে ইরাকের নাজাফ শহরে জন্মগ্রহণ করেন। শওশতারির বাবা (মুহাম্মদ কাজেম শওশতারি) মূলত শওশতারের বাসিন্দা এবং তার মা কেরমানের বাসিন্দা ছিলেন। তিনি ৭ বছর বয়স পর্যন্ত নাজাফে বসবাস করছিলেন; পরে শওশতারে ফিরে আসেন। 
শেখ শওশতারি বিভিন্ন গ্রন্থ রচনা করেন, যার মধ্যে রয়েছে ১৪ খণ্ডে রচিত "বাহজুস-সাবাকাহ ফি শারহ নাহজুল-বালাকাহ"। তিনি "কামুস-আল-রেজাল" বইটিও লিখেছেন যা ১৯৯২ সালে ইরানের বর্ষসেরা বই হিসাবে নির্বাচিত হয়েছিল। মুহাম্মদ তাকি অবশেষে ১৯৯৫ সালের ১৯ মে ৯৫ বছর বয়সে শওশতার শহরে মারা যান। 
মুহাম্মদ তাকি শওশতারির বেশ কয়েকজন শিক্ষক ছিলেন, তাদের মধ্যে রয়েছেন:
শেখ শওশতারির রচনাবলীর মধ্যে রয়েছে:
আল দারিমি

আল-দারিমি () (জন্ম: ১৮১ হিজরী / ৭৯৭ খ্রিস্টাব্দ - মৃত্যু: ২৫৫ হিজরী / ৮৬৯ খ্রিস্টাব্দ) ছিলেন একজন মুসলিম পণ্ডিত এবং আরব বংশদ্ভূত ইমাম অথবা পশ্চাদ্ভূমি পারসিয়ান । তার সর্বাধিক পরিচিত রচনা "সুনান আল দারিমি", হাদিসের একটি সংকলন বই ।
আবু মুহাম্মদ আবদুল্লাহ ইবনে আবদুর রহমান বিন ফাজল বিন বাহরান বিন আবদুস সামাদ তামিমি আদ দারিমি সমরকান্দি, তিনি সাধারণত ইমাম দারিমি নামে পরিচিত, বনু দারিম বিন মালিক বিন হানজালাহ বিন যায়েদ বিন মানাহ বিন তামিম বা বনু তামিম উত্তর আফ্রিকা থেকে আসা আরব উপজাতির অন্তর্গত। বনু দারিমের পূর্বপুরুষদের মধ্যে থাকা তামিম বিন মুরারার সাথে সম্পর্কিত থাকায় তিনি ইমাম তামিমি নামেও পরিচিত ।
ইমাম দারিমি বলেন,- " ইমাম আবদুল্লাহ বিন মোবারক যে বছর মারা গিয়েছিলেন ওই একই বছর আমি জন্ম গ্রহণ করি । আর আবদুল্লাহ বিন মুবারক ১৮১ হিজরি সালে মারা গিয়েছিলেন ।"
আল-দারিমি ইয়াজিদ ইবনে হারুন, আবদুল্লাহ ইবনে আওন এবং অন্যান্যদের নিকট থেকে হাদিস সংগ্রহ করেছেন। আর মুসলিম ইবনুল-হাজ্জাজ, আবু দাউদ, আল-তিরমিযী ও আবু জুরআ আল রাজি সহ বহু বিদ্বান তার কাছ থেকে হাদিস সংগ্রহ করেছিলেন।
এন৬০৪ (বাংলাদেশ)

এন৬০৪ মহাসড়ক বা পাবনা শহর-গাছপাড়া মহাসড়ক অথবা পাবনা বাইপাস মহাসড়ক বাংলাদেশের গুরুত্বপূর্ণ একটি জাতীয় মহাসড়ক। এই মহাসড়ক দিয়ে রাজশাহী জেলা, কুষ্টিয়া জেলায় প্রবেশ করা যায়। পাবনা বাইপাস মহাসড়ক পাবনা জেলার জন্য একটি গুরুত্বপূর্ণ ভূমিকা পালন করে। এই রাস্তার কারণে পাবনা শহরের অভ্যন্তরে গাড়ির চাপ কমে যায়।
পাবনা বাইপাস মহাসড়কের দৈর্ঘ্য ৮ কিলোমিটার বা ৫ মাইলের মত।
পাবনা বাইপাস সড়ক পাবনা টার্মিলান থেকে গাছপাড়াকে সংযুক্ত করেছে। একটি সড়ক টার্মিলান থেকে গাছপাড়ায় মিশেছে এবং একটি সড়ক পাবনা শহর থেকে গাছপাড়ার মিশেছে, উভয় সড়ক রাজশাহী বা খুলনার দিকে গিয়েছে। এই রাস্তার কিছু উল্লেখযোগ্য সংযুক্ত মোড়ের নামঃ
মেটকাফ হল

মেটকাফ হল ভারতের কলকাতায় অবস্থিত একটি ঐতিহ্যবাহী ভবন, যা শহরের ব্যবসায়িক জেলার প্রাণকেন্দ্রে স্ট্র্যান্ড রোড ও হেয়ার স্ট্রিটের সংযোগস্থলে। ঊনবিংশ শতাব্দীর মাঝামাঝি সময়ের স্থাপত্যটি ব্রিটিশ সাম্রাজ্যের স্থাপত্য শৈলীর প্রতিফলন এবং প্রাচীন গ্রীক মন্দিরসমূহের সাথে দৃশ্যত অনুরূপ। এটি সিটি ম্যাজিস্ট্রেট সি.কে. রবিনসন দ্বারা প্রস্তুত নকশা অনুযায়ী ১৮৪০-১৮৪৪ সালের মধ্যে নির্মিত হয় এবং ভারতের গভর্নর জেনারেল স্যার চার্লস টি মেটকাফের নামে নামকরণ করা হয়। ভবনটি পশ্চিমের হুগলি নদীর মুখোমুখি দাঁড়িয়ে আছে।
বর্তমানে নিচতলায় এশিয়াটিক সোসাইটির বিরল বিদেশী জার্নাল ও পান্ডুলিপি বিভাগ রয়েছে, যখন প্রথম তলায় ভারতের প্রত্নতাত্ত্বিক জরিপ বিভাগের কার্যালয়, প্রদর্শনী গ্যালারী ও বিক্রয় কাউন্টার রয়েছে।
বেলভেডিয়ার এস্টেট

বেলভেডিয়ার এস্টেট বেলভেডিয়র হাউস এবং এর চারপাশে ৩০ একর (১২ হেক্টর) জমি নিয়ে গঠিত, যেখানে ১৯৪৮ সাল থেকে ভারতের জাতীয় গ্রন্থাগার অবস্থিত। এটি কলকাতার চিড়িয়াখানার নিকটে আলিপুরে অবস্থিত। বেলভেডিয়ার হাউস ভারতের ভাইসরয়ের পূর্ববর্তী প্রাসাদ এবং পরবর্তীকালে বাংলার গভর্নরের প্রাসাদ ছিল।
গভর্নর জেনারেল উনিশ শতকের গোড়ার দিকে কলকাতা বেলভেডিয়ার হাউসে বাস করতেন, যখন সরকারি বাড়ি (বর্তমান রাজভবন) নির্মাণ করা হয়। গভর্নর-জেনারেল ১৮৫৪ সালে ভবনটি পরিত্যাগ কররা পরে, বাংলার লেফটেন্যান্ট-গভর্নর বেলভেডিয়ার হাউসকে বাসভবন হিসাবে গ্রহণ করেন। রাজধানী ১৯১২ সালে কলকাতা থেকে দিল্লিতে স্থানান্তরিত হওয়ার পরে, বেলভেডিয়ার হাউসে বসবাসরত বাংলার লেফটেন্যান্ট গভর্নরকে একজন পূর্ণ গভর্নর হিসাবে উন্নীত করে ভবনটিকে সরকারি ভবনে রূপান্তরিত করা হয়।
ব্রিটিশ গ্রন্থাগার

ব্রিটিশ গ্রন্থাগার যুক্তরাজ্যের জাতীয় গ্রন্থাগার এবং এটি বিশ্বের বৃহত্তম গ্রন্থাগারসমূহের মধ্যে একটি। বহু দেশ থেকে সংগৃহীত ১৭০-২০০ মিলিয়ন আইটেম রয়েছে বলে অনুমান করা হয়। আইনী আমানত গ্রন্থাগার হিসাবে, ব্রিটিশ গ্রন্থাগার যুক্তরাজ্যে বিতরণ করা বিদেশী শিরোনামের একটি উল্লেখযোগ্য অনুপাত সহ যুক্তরাজ্য ও আয়ারল্যান্ডে উৎপাদিত সমস্ত বইয়ের অনুলিপি গ্রহণ করে। গ্রন্থাগারটি ডিজিটাল, সংস্কৃতি, মিডিয়া ও ক্রীড়া বিভাগ দ্বারা স্পনসরিত একটি অ-বিভাগীয় সরকারি সংস্থা।
ব্রিটিশ লাইব্রেরি অনেকগুলি ভাষার আইটেম ও অনেকগুলি বিন্যাস সহ একটি প্রধান গবেষণা গ্রন্থাগার। গ্রন্থাগারটিতে মুদ্রণ ও ডিজিটাল উভয়ই প্রকারের বই, পাণ্ডুলিপি, জার্নাল, সংবাদপত্র, পত্রিকা, শব্দ ও সঙ্গীত রেকর্ডিং, ভিডিও, প্লে-স্ক্রিপ্ট, পেটেন্ট, ডাটাবেস, মানচিত্র, স্ট্যাম্প, মুদ্রণ, চিত্র রয়েছে। লাইব্রেরির সংগ্রহে পাণ্ডুলিপিগুলির যথেষ্ট পরিমাণে সঞ্চয় ও ২০০০ খ্রিস্টপূর্বের আইটেম সহ প্রায় ১৪ মিলিয়ন বই। গ্রন্থাগারটি বিষয়বস্তু অর্জনের জন্য একটি কার্যক্রম বজায় রেখেছে এবং প্রতি বছর প্রায় ৩ মিলিয়ন বিষয়বস্তু যুক্ত করে, যা নতুন শেল্ফের ৯.৫ কিলোমিটার (৬ মাইল) দখল করে।
গ্রন্থাগারটি ১৯৭৩ সালের আগে ব্রিটিশ যাদুঘরের অংশ ছিল। লাইব্রেরিটি এখন লন্ডনের সেন্ট প্যানক্রাসের ইউস্টন রোডের উত্তর দিকে (ইউস্টন রেলওয়ে স্টেশন এবং সেন্ট প্যানক্রাস রেলওয়ে স্টেশনের মাঝামাঝি) একটি বিশেষভাবে নির্মিত ভবন অবস্থিত এবং বোস্টন স্পার কাছে পশ্চিম ইয়র্কশায়ার ওয়েদারবির নিকটবর্তী একটি অতিরিক্ত সংগ্রহ ভবন ও পাঠকক্ষ রয়েছে। সেন্ট প্যানক্রাস ভবনটি আনুষ্ঠানিকভাবে রাণী দ্বিতীয় এলিজাবেথের কর্তৃক ১৯৯৮ সালের জুন মাসে খোলা হয় এবং এটির স্থাপত্য ও ইতিহাসের জন্য "ব্যতিক্রমী আগ্রহের" প্রথম শ্রেণীর ভবন হিসাবে তালিকাভুক্ত করা হয়।
প্রারম্ভিক ভিত্তি
ব্রিটিশ লাইব্রেরি ব্রিটিশ লাইব্রেরি অ্যাক্ট ১৯৭২ এর ফলস্বরূপ ০১ জুলাই ১৯৭৩ সালে তৈরি করা হয়েছিল। এর আগে, জাতীয় গ্রন্থাগারটি ব্রিটিশ জাদুঘরের অংশ ছিল, যেটি নতুন গ্রন্থাগারের সিংহভাগ জোত প্রদান করত, পাশাপাশি ছোট ছোট সংস্থাগুলিকে (যেমন ন্যাশনাল সেন্ট্রাল লাইব্রেরি, বিজ্ঞানের জন্য ন্যাশনাল লেন্ডিং লাইব্রেরি এবং প্রযুক্তি এবং ব্রিটিশ জাতীয় গ্রন্থপঞ্জি)।
১৯৭৪ সালে বৈজ্ঞানিক ও প্রযুক্তিগত তথ্যের জন্য অফিস দ্বারা পূর্বে ব্যবহৃত ফাংশনগুলি নেওয়া হয়েছিল; ১৯৮২ সালে ইন্ডিয়া অফিস লাইব্রেরি এবং রেকর্ডস এবং HMSO Binderies ব্রিটিশ লাইব্রেরির দায়িত্বে পরিণত হয়। লাইব্রেরির ঐতিহাসিক সংগ্রহের মূল ভিত্তি ১৮ শতকের দান এবং অধিগ্রহণের একটি সিরিজের উপর ভিত্তি করে, যা "ফাউন্ডেশন কালেকশন" নামে পরিচিত। এর মধ্যে রয়েছে স্যার রবার্ট কটন, স্যার হ্যান্স স্লোয়েন, রবার্ট হারলে এবং কিং জর্জ III এর কিংস লাইব্রেরি, সেইসাথে কিং জর্জ II দ্বারা দান করা ওল্ড রয়্যাল লাইব্রেরির বই এবং পাণ্ডুলিপি।
ওয়েস্ট ইয়র্কশায়ারের বোস্টন স্পা (থর্প আর্চ ট্রেডিং এস্টেটে) ব্রিটিশ লাইব্রেরি বহু বছর ধরে এর সংগ্রহগুলি সেন্ট্রাল লন্ডনের আশেপাশের বিভিন্ন ভবনে, ব্লুমসবারি (ব্রিটিশ মিউজিয়ামের মধ্যে), চ্যান্সারি লেন, বেসওয়াটার এবং হলবোর্নের মতো জায়গায়, বোস্টন স্পাতে একটি আন্তঃগ্রন্থাগার ঋণ কেন্দ্র, ২.৫ মাইল (৪ কিমি) পূর্বে ছড়িয়ে পড়েছিল। পশ্চিম ইয়র্কশায়ারের ওয়েদারবাই (থর্প আর্চ ট্রেডিং এস্টেটে অবস্থিত), এবং উত্তর-পশ্চিম লন্ডনের কলিন্ডেলের সংবাদপত্রের গ্রন্থাগার।[০১]
শেরে মোবারক বড় মসজিদ

শাহরে মোবারক মসজিদ (আক্ষরিক: ধন্য চুল মসজিদ) দক্ষিণ ভারতের কেরালা রাজ্যের কালিকটে অবস্থিত একটি মসজিদ। শেখ আবুবকর আহমদের মারকাজের অধীনে মসজিদটি পরিচালিত হয়। নলেজ সিটির ১২ একর জমিতে মসজিদটি নির্মাণ করা হবে। প্রায় ২৫০০০ মুসল্লির একসাথে নামাজ আদায় করতে পারবে। মসজিদ নির্মাণে প্রায় ৪০০ মিলিয়ন রুপি ব্যয় হবে।। 
মুঘল স্থাপত্যশৈলীর আদলে মসজিদটি নির্মাণ করা হবে। সবুজ ভবন নির্মাণ ধারণা অনুসরণ করে মসজিদটি নির্মাণ করা হবে। বিশাল প্রার্থনা হল ছাড়াও মসজিদ প্রাঙ্গণে আলোচনাসভা পরিচালনা করার জন্য একটি মিলনায়তন, একটি বিশাল গ্রন্থাগার এবং একসাথে ১০০০ জনের বেশি মানুষের থাকার ব্যবস্থা থাকবে। মসজিদের মূল ভবনটি আট একর জায়গা জুড়ে থাকবে এবং তার চারপাশে চার একর জায়গা জুড়ে সবুজ বলয় এবং বাগান দ্বারা বেষ্টিত থাকবে।
মসজিদে মুসলমানদের নবী মুহাম্মদের চুলের একটি অবশেষ থাকবে। মসজিদটির নাম এসেছে আরবি শব্দ "শাহরে" যার অর্থ চুল এবং "মোবারক" থেকে যার অর্থ ধন্য।
মারকাজ কলা ও বিজ্ঞান কলেজ

মারকাজ কলা ও বিজ্ঞান কলেজ ভারতের কালিকটের করান্থুরে অবস্থিত একটি বিনা সহায়তার কলেজ। জামিয়া মারকাজের অধীনে কলেজটি পরিচালিত হয়। কলেজটি কালিকট বিশ্ববিদ্যালয়ের অধিভুক্ত।
মুয়াবিয়া আজম তারিক

মুয়াবিয়া আজম তারিক একজন পাকিস্তানি অতি-ডানপন্থী রাজনীতিবিদ। তিনি আগস্ট ২০১৮ থেকে পাঞ্জাব প্রাদেশিক পরিষদের সদস্য। তার পিতা আজম তারিক সিপাহে সাহাবা পাকিস্তানের প্রধান ছিলেন।
তিনি ২০১৮ সালের পাঞ্জাব প্রাদেশিক নির্বাচনে নির্বাচনী এলাকা পিপি-১২৬ (ঝাং-৩) থেকে স্বতন্ত্র প্রার্থী হিসেবে পাঞ্জাবের প্রাদেশিক পরিষদে নির্বাচিত হন। তিনি ৬৫,২৫২টি ভোট পেয়ে স্বতন্ত্র প্রার্থী শেখ শেরাজ আকরামকে পরাজিত করেছিলেন। নির্বাচনের পরে, তিনি পাকিস্তান রাহে হক-এ যোগ দিয়েছিলেন। <ref name="pap/2018"></ref>
তিনি আহলে সুন্নাত ওয়াল জামায়াতের সদস্য। <ref name="tribune/3may2013"></ref>
তিগমাংশু ধুলিয়া

তিগমাংশু ধুলিয়া (জন্ম: ৩ জুলাই ১৯৬৭) একজন ভারতীয় চলচ্চিত্র পরিচালক, সংলাপ লেখক, চিত্রনাট্যকার, অভিনেতা, প্রযোজক ও অভিনয়শিল্পী নির্বাচক। তিনি হিন্দি চলচ্চিত্র ও টেলিভিশনে তার কাজের জন্য পরিচিত। তিনি ১৯৯৮ সালের "দিল সে.." চলচ্চিত্রের সংলাপ রচনা করেন, যা যুক্তরাজ্যের শীর্ষ ১০ চলচ্চিত্রের তালিকায় অন্তর্ভুক্ত প্রথম বলিউড চলচ্চিত্র এবং এটি বার্লিন আন্তর্জাতিক চলচ্চিত্র উৎসবে প্রদর্শিত হয়। পরিচালক হিসেবে তিনি জীবনীনির্ভর "পান সিং তোমার" ও "সাহেব বিবি অউর গ্যাংস্টার" চলচ্চিত্র দিয়ে আন্তর্জাতিক খ্যাতি অর্জন করেন।
"পান সিং তোমার" চলচ্চিত্রটি ২০১০ বিএফআই লন্ডন চলচ্চিত্র উৎসবে প্রদর্শিত হয়, এবং ২০১২ সালে শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে। "সাহেব, বিবি অউর গ্যাংস্টার"-এর মত এর অনুবর্তী পর্ব "সাহেব, বিবি অউর গ্যাংস্টার রিটার্ন্স"-ও সমাদৃত হয়। এছাড়া তিনি অনুরাগ কাশ্যপের আধুনিক কাল্ট চলচ্চিত্র "গ্যাংস অফ ওয়াসেপুর"-এর রামাধীর সিং চরিত্রের জন্য সুপরিচিত। ধুলিয়ার রাষ্ট্রীয় নাট্য বিদ্যালয় থেকে নাট্যতত্ত্বের উপর স্নাতকোত্তর ডিগ্রি রয়েছে।
ধুলিয়া ভারতের উত্তরপ্রদেশ রাজ্যের প্রয়াগরাজে জন্মগ্রহণ করেন। তার পিতা সেখানে এলাহাবাদ উচ্চ আদালতের বিচারক ছিলেন। তার মা সংস্কৃতের অধ্যাপক ছিলেন। তিন ভাইয়ের মধ্যে তিনি সর্বকনিষ্ঠ। ভাইদের মধ্যে একজন নৌবাহিনীতে যোগদান করেন এবং অন্যজন উত্তরখণ্ড উচ্চ আদালতের বিচারক হন। ধুলিয়া এলাহাবাদের সেন্ট জোসেফ্‌স কলেজে পড়াশোনা করেন, এবং পরে এলাহাবাদ বিশ্ববিদ্যালয় থেকে ইংরেজি, অর্থনীতি ও আধুনিক ইতিহাস বিষয়ে স্নাতক সম্পন্ন করেন। স্নাতকের পর ১৯৮৬ সালে তিনি নতুন দিল্লির রাষ্ট্রীয় নাট্য বিদ্যালয়ে নাট্যতত্ত্ব বিষয়ে স্নাতকোত্তর শ্রেণিতে ভর্তি হন এবং ১৯৮৯ সালে তার পাঠ্যসূচি সম্পন্ন করেন।
সৈয়দ আদনান কাকাখাইল

সৈয়দ আদনান কাকাখাইল (; জন্ম: ২৭ সেপ্টেম্বর ১৯৭৫) একজন পাকিস্তানি সুন্নি মুসলিম পণ্ডিত। তিনি আল-বুরহান ইনস্টিটিউটের প্রতিষ্ঠাতা ও সিইও। 
কাকাখাইল নাইজেরিয়ায় শিক্ষালাভ করেন। তিনি জামিয়া উলুমুল ইসলামিয়া থেকে দারসে নিজামিতে স্নাতক ডিগ্রি অর্জন করেন এবং ইসলামি আইনশাস্ত্র ও ইসলামি অর্থনীতিতেও বিশেষ দক্ষতা অর্জন করেন। তিনি করাচি বিশ্ববিদ্যালয় থেকে রাষ্ট্রবিজ্ঞানে এমএ ডিগ্রি এবং এলএলবি ডিগ্রি লাভ করেন।
তার শিক্ষকদের মধ্যে রয়েছে আবদুর রাজ্জাক ইস্কান্দার এবং আবু লুবাবা শাহ মনসুর।
তিনি ইমান ইসলামিক ব্যাংকিং এর শরিয়ত বোর্ডের সদস্য এবং সিল্কব্যাংক লিমিটেডের শরিয়ত কমপ্লায়েন্স বিভাগের প্রধান হিসেবেও দায়িত্ব পালন করছেন। ২০০৬ সাল থেকে তিনি পাকিস্তানের কয়েকটি শীর্ষস্থানীয় ইসলামিক শিক্ষা প্রতিষ্ঠানে বিভিন্ন ইসলামিক বিষয় পড়াচ্ছেন। তিনি থিঙ্ক ট্যাঙ্কের চেয়ারম্যান হিসেবে দায়িত্ব পালন করেছেন। তিনি করাচির জামিয়া তুর রশীদ (যা চার বছরের স্নাতকোত্তর ডিগ্রী প্রোগ্রাম প্রদান করে) শরিয়ত অনুষদের পরিচালক হিসেবেও দায়িত্ব পালন করেছেন। তিনি বর্তমানে একটি সুপরিচিত ইসলামিক ব্যাংকের শরিয়ত বিষয়ক উপদেষ্টা। এর আগে তিনি দুবাই ইসলামিক ব্যাংক পাকিস্তান লিমিটেডে শরিয়ত প্রশিক্ষক (২০০৮ থেকে ২০১১) ছিলেন। তিনি একটি জনপ্রিয় সাপ্তাহিক ম্যাগাজিনের নিয়মিত কলামিস্ট।
কাকাখাইল "পাকিস্তানের সেরা আলোচক" এর জন্য রাষ্ট্রপতি পুরস্কার লাভ করেন। তিনি পাকিস্তান জুড়ে একজন সুপরিচিত বক্তা যিনি ফাস্ট ইউনিভার্সিটি লাহোর, কোহাত বিজ্ঞান ও প্রযুক্তি বিশ্ববিদ্যালয়, আন্তর্জাতিক ইসলামিক বিশ্ববিদ্যালয়, ইসলামাবাদ এবং চেম্বার অফ কমার্স অ্যান্ড বার অ্যাসোসিয়েশনের মতো জাতীয় বিশ্ববিদ্যালয়গুলির বিভিন্ন সম্মেলন, সেমিনার, সিম্পোসিয়া এবং জনসমাবেশে বক্তৃতা প্রদান করেন। কয়েক বছর ধরে, তিনি প্যানেল আলোচনার মতো বিভিন্ন পাকিস্তানি টিভি চ্যানেলের বিভিন্ন লাইভ ও রেকর্ড করা প্রোগ্রাম এবং দুনিয়া নিউজ এবং "দুনিয়া কামরান খান কে সাথ" এবং সামা টিভি "নিউজ বিট" সহ বিভিন্ন প্রোগ্রামে অংশ নিয়েছেন।
কাকাখাইল শরীয়াহ সম্পর্কিত বিভিন্ন বিষয় নিয়ে বেশ কয়েকটি বই রচনা করেছেন। তিনি ২০০টিরও বেশি নিবন্ধ লিখেছেন, যা নেতৃস্থানীয় পত্রিকা এবং সংবাদপত্রে প্রকাশিত হয়েছিল।
সুরজপুর জেলা

সুরজপুর জেলা মধ্য ভারতের ছত্তিশগড়ে রাজ্যর একটি জেলা। জেলার প্রশাসনিক সদর দপ্তর সুরজপুর । জাতীয় সড়ক ৪৩ সুরজপুর জেলার মধ্যে দিয়ে বিস্তৃত। রাজ্যের প্রাক্তন মুখ্যমন্ত্রী ডাঃ রমন সিংহ ২০১১ সালের ১৫ই আগস্ট, আরও আটটি নতুন জেলার সাথে সুরজপুরকে নতুন জেলা রূপে স্বীকৃতি দেন। সুরজপুর প্রথম জেলা রূপে জাতীয় সত্য মৈত্র সাক্ষরতা পুরস্কার জিতে নিয়েছি;। জেলাটি বাজারের জন্য (অর্থনৈতিক এবং মানসম্পন্ন পণ্য) এবং তমোর পিংলা বন্যজীবন অভয়ারণ্য সহ ছত্তিশগড়ের অন্যান্য প্রধান পর্যটন স্থানের জন্য পরিচিত।
২০১১ সালের জনগণনা অনুসারে জেলার মোট জনসংখ্যা ৭৮৯০৪৩ (পুরুষ - ৩৯৮৩৮১ জন, মহিলা - ৩৯০৬৬২ জন)। জেলাতে মোট ৫৪৭ টি গ্রাম রয়েছে। জেলার জনসংখ্যার ঘনত্ব ২৮৩ জন/বর্গকিলোমিটার। জনগণনা অনুসারে সাক্ষরতার হার ৬০.৯৯%, এবং লিঙ্গ অনুপাত ১০০০ পুরুষের মধ্যে ৯৮০ জন মহিলা। জনসংখ্যার যথাক্রমে ৫.৪৩% তফসিলি জাতি এবং ৪৫.৫৮% তফসিলি উপজাতি ভুক্ত
২০১১ সালের জনগণনা অনুসারে, জনগণের ৮১.২6% সুরগুজিয়া, .১.১৮% হিন্দি, ২.৩৩% ছত্তিশগড়ী, ১.৮৮% কুরুখ এবং ১.৩৩% বাংলা তাদের প্রথম ভাষা হিসাবে ব্যবহার করেন।
প্রতিটি উপ-বিভাগ দুটি বা ততোধিক প্রশাসনিক অঞ্চলগুলিতে বিভক্ত হয় যাকে মন্ডল বা তালুক ব্লা হয়ে থাকে। সাধারণ প্রশাসন, কোষাগার, জমি রাজস্ব, জমির রেকর্ড ইত্যাদি কাজের উদ্দেশ্যে ব্লক বা মন্ডলস্তরে প্রশাসনিক বিভাগ রয়েছে। গ্রামীণ জনগোষ্ঠীর সাথে মন্ডল অফিসগুলির নিবিড় যোগাযোগ রয়েছে। তহসিলের অফিসার ইনচার্জ হলেন তহসিলদার যিনি রাজ্য সিভিল সার্ভিসের অন্তর্ভুক্ত। তিনি প্রকৃত রাজস্ব আদায়ের দায়িত্বে জেলা প্রশাসনের প্রধান কর্মকর্তা। নয়াব তহসিলদার তহসিলদারদের সহায়তা করার জন্য আছেন। তহসিলদারদের অনুপস্থিতিতে নয়াব তহসিলদাররা দায়িত্ব গ্রহণ করেন।
সুরজপুর জেলার বিভাগ নিম্নরূপ:
বিশ্রামপুর
রামানুজগঞ্জ
প্রেম নগর
ভায়াথন
ভাটগাঁও
ওডাগি
প্রতাপপুর
জামিয়া মারকাজ

জামিয়া মারকাজ ভারতের কেরলের কালিকটে অবস্থিত একটি জাতীয় ইসলামি শিক্ষাপ্রতিষ্ঠান। এছাড়াও এটি মারকাজু সাকাফতী সুন্নীয়া অথবা সুন্নি মারকাজ নামেও পরিচিত 
কোজিকোড শহর থেকে পূর্বে প্রতিষ্ঠানটি অবস্থিত। ই. কে. আবুবকর মুসলিয়ার এবং কন্নিয়াথ আহমেদ মুসুলিয়র উপস্থিতিতে এটির ভিত্তিপ্রস্তর স্থাপন করেন সৌদি ইসলামী চিন্তাবিদ মুহাম্মদ আলাভী আল মালিকি।
মারকাজ, দুবাই (যাকে দুবাই মারকাজও বলা হয়) ইসলামিক বিষয়াদি ও দাতব্য কার্যক্রম বিভাগের তত্ত্বাবধানে দুবাইয়ে মারকাজ একটি শাখা শুরু করে। যেখানে ইসলামিক বিভিন্ন বিষয়ে পাঠ দান করা হয়।
মারকাজ দরিদ্র শিক্ষার্থীদের পড়াশুনার জন্য আর্থিক সহায়তা প্রদান করে। যেসব শিক্ষার্থীরা এখানে এবং মিশর, রাশিয়া ইত্যাদি দেশের শীর্ষস্থানীয় বিশ্ববিদ্যালয়সহ বিদেশে পড়াশোনা করতে আগ্রহী তাদের সহায়তা করার জন্য মারকাজের একটি বিশেষ তহবিল রয়েছে। পড়াশোনা করেন।
মারকাজ কেরালা এবং কর্ণাটক, উত্তরপ্রদেশ এবং দিল্লির মতো অন্যান্য রাজ্যে অধ্যয়নরত মেডিকেল এবং ইঞ্জিনিয়ারিংয়ের ছাত্রদের আর্থিক সাহায্য করে। রাজধানী দিল্লিতে একটি বিশেষ কল্যাণ কেন্দ্র রয়েছে। মারকাজ ইসলামিক শিক্ষায় "মৌলভী ফজিল সাকাফি" এবং ইসলামী শিক্ষার পি.জি-র জন্য "মৌলভী কামিল সাকাফি" (যাকে সাকাফিও বলা হয়)-তে ডিগ্রি (সনদ) প্রদান করছে। 
কায়রোর আল আজহার বিশ্ববিদ্যালয় জামিয়া মারকাজ কর্তৃক শেখানো কোর্সে স্বীকৃতি দেয়। 
জামিয়া মারকাজের চল্লিশতম বার্ষিক সম্মেলন হল মারকাজ রুবি জয়ন্তী। রুবি জয়ন্তী উদযাপনের অংশ হিসাবে মারকাজ বেশ কয়েকটি সেমিনার এবং সম্মেলন পরিচালনা করে। এতে মানবতা ও মুসলিম বিশ্বের সংকট সম্পর্কিত বেশ কয়েকটি বিষয় নিয়ে আলোচনা হয়েছে। ২০১৮ সালের ৪ জানুয়ারী এবং একই মাসের ৭ তারিখে সম্মেলনটি অনুষ্ঠিত হয়।
উপার্থকতা ও অধ্যর্থকতা

ভাষাবিজ্ঞানের আলোচনায় উপার্থকতা ও অধ্যর্থকতা বলতে দুইটি শব্দের মধ্যে এক ধরনের বাগার্থিক সম্পর্ককে নির্দেশ করা হয়, যেখানে একটি শব্দকে দ্বিতীয় আরেকটি শব্দের একটি উপপ্রকার হিসেবে কিংবা দ্বিতীয় শব্দটির বাগার্থিক ক্ষেত্রের অন্তর্ভুক্ত হিসেবে গণ্য করা হয়। এক্ষেত্রে প্রথম শব্দটিকে উপার্থক শব্দ এবং দ্বিতীয় শব্দটিকে অধ্যর্থক শব্দ বলে। অন্যভাবে বললে, একটি অধ্যর্থক শব্দ হল একটি শ্রেণীনির্দেশক শব্দ এবং উপার্থক শব্দ হল সেটির একটি দৃষ্টান্ত। অধ্যর্থক শব্দের আর্থ ক্ষেত্রটি তুলনামূলকভাবে অধিক প্রশস্ত, অন্যদিকে উপার্থক শব্দের আর্থ ক্ষেত্র তুলনামূলকভাবে কম প্রশস্ত বা অধিক সীমিত।
যেমন "কবুতর", "কাক", "চড়ুই", "দোয়েল" এই সবগুলি শব্দ হল "পাখি" শব্দটির উপার্থক শব্দ; বিপরীতক্রমে "পাখি" হল ঐ শব্দগুলির অধ্যর্থক শব্দ। অন্য ভাষায় "পাখি" হল একটি শ্রেণী এবং "কাক", "চড়ুই", ইত্যাদি হল পাখির কিছু দৃষ্টান্ত। আবার "পাখি" শব্দটি "প্রাণী" শব্দটির একটি উপার্থক শব্দ এবং বিপরীতক্রমে "প্রাণী" শব্দটি "পাখি" শব্দের "অধ্যর্থক শব্দ"।
দুইটি শব্দের মধ্যে কোনটি উপার্থক ও কোনটি অধ্যর্থক তা নির্ণয় করার জন্য "ক হল এক প্রকারের খ" বাক্যটিতে ক ও খ-এর জায়গায় শব্দ দুইটিকে বসিয়ে বাক্যটি অর্থবহ কি না, তা পরীক্ষা করতে হয়। এখানে ক হল সম্ভাব্য উপার্থক শব্দ এবং খ হল সম্ভাব্য অধ্যর্থক শব্দ। যেমন "দোয়েল হল এক প্রকারের পাখি", এই বাক্যটি অর্থবহ; কিন্তু "পাখি হল এক প্রকারের দোয়েল", এই বাক্যটি অর্থবহ নয়; সুতরাং এই উদাহরণে "দোয়েল" একটি উপার্থক শব্দ এবং "পাখি" সেটির অধ্যর্থক শব্দ।
উপার্থকতা এক ধরনের সংক্রমী সম্পর্ক। যদি ক খ-এর উপার্থক শব্দ হয় এবং খ গ-এর উপার্থক শব্দ হয়, তাহলে ক গ-এর উপার্থক শব্দ হবে। উদাহরণস্বরূপ, "চড়ুই" হল "পাখি"-র একটি উপার্থক শব্দ এবং "পাখি" হল "প্রাণী"-র একটি উপার্থক শব্দ; সুতরাং "চড়ুই" হল "প্রাণী"-র একটি উপার্থক শব্দ। একটি শব্দ একই সাথে উপার্থক ও অধ্যর্থক হতে পারে। যেমন "পাখি" হল "চড়ুই"-এর একটি অধ্যর্থক শব্দ, কিন্তু "প্রাণী"-র একটি উপার্থক শব্দ।
উপার্থক শব্দ ও অংশার্থক শব্দের মধ্যে পার্থক্য আছে। অংশার্থক শব্দ কোনও (সমগ্রার্থক) শব্দের অংশ নির্দেশ করে। যেমন "পাতা" হল "গাছ" (সমগ্রার্থক) শব্দটির একটি অংশার্থক শব্দ। কিন্তু "বটগাছ" হল "গাছ" (অধ্যর্থক) শব্দটির একটি উপার্থক শব্দ।
লাইব্রেরি অফ কংগ্রেস

লাইব্রেরি অব কংগ্রেস (এলসি) আনুষ্ঠানিকভাবে মার্কিন যুক্তরাষ্ট্রের কংগ্রেসকে পরিষেবা পরিবেশনকারী গবেষণা গ্রন্থাগার এবং এটি কার্যত যুক্তরাষ্ট্রের জাতীয় গ্রন্থাগার। এটি যুক্তরাষ্ট্রের প্রাচীনতম যুক্তরাষ্ট্রীয় সাংস্কৃতিক প্রতিষ্ঠান। গ্রন্থাগারটি ওয়াশিংটন ডিসি-এর ক্যাপিটল হিলের তিনটি ভবনে স্থাপিত হয়েছে; এটি ভার্জিনিয়ার কুল্প্পারে একটি সংরক্ষণ কেন্দ্রও বজায় রাখে। গ্রন্থাগারের কার্যকলাপসমূহ কংগ্রেসের গ্রন্থাগারিক দ্বারা তদারকি করা হয় এবং এর ভবনসমূহ আর্চিটেক্ট অব দ্য ক্যাপিটল দ্বারা পরিচালিত হয়। লাইব্রেরি অব কংগ্রেস বিশ্বের বৃহত্তম গ্রন্থাগারসমূহের মধ্যে একটি। এর "সংগ্রহগুলি সর্বজনীন, বিষয়, বিন্যাস বা জাতীয় সীমানা দ্বারা সীমাবদ্ধ নয় এবং গ্রন্থাগারটি বিশ্বের সমস্ত অঞ্চল থেকে ও ৪৫০ টিরও বেশি ভাষায় গবেষণা উপকরণ অন্তর্ভুক্ত করে।"
কংগ্রেস নিউ ইয়র্ক সিটি ও ফিলাডেলফিয়ার অস্থায়ী জাতীয় রাজধানীগুলিতে ১১ বছর ধরে অধিবেশন শেষে ১৮০০ সালে ওয়াশিংটন, ডিসি-তে চলে যায়। উভয় শহরেই, মার্কিন কংগ্রেসের সদস্যদের নিউ ইয়র্ক সোসাইটি লাইব্রেরি ও ফিলাডেলফিয়ার লাইব্রেরি কোম্পানির বিশাল সংগ্রহগুলিতে অ্যাক্সেস ছিল। ছোট কংগ্রেসনাল লাইব্রেরি ১৯তম শতাব্দীর বেশিরভাগ সময় ধরে ১৮৯০-এর দশক পর্যন্ত ইউনাইটেড স্টেটস ক্যাপিটলে ছিল।
গ্রন্থাগারের প্রাথমিক লক্ষ্য কংগ্রেসনাল রিসার্চ সার্ভিসের মাধ্যমে পরিচালিত কংগ্রেসের সদস্যদের দ্বারা অনুসন্ধান করা। এটি মার্কিন যুক্তরাষ্ট্রের কপিরাইট কার্যালয়কে ধারণ ও তদারকি করে। গ্রন্থাগারটি গবেষণার জন্য জনসাধারণের জন্য উন্মুক্ত, যদিও কেবলমাত্র উচ্চপদস্থ সরকারি কর্মকর্তা এবং গ্রন্থাগার কর্মীরা (যেমন, প্রাঙ্গণ থেকে অপসারণ) বই ও উপকরণ পরীক্ষা করতে পারেন।
১৯০৩ কোপা দেল রেই

কোপা দেল রে ১৯০৩ হলো কোপা দেল রে-এর প্রথম আনুষ্ঠানিক আসর। এটি ১৯০২ Copa de la Coronación এর উত্তরসূরী প্রতিযোগিতা, যাতে অ্যাথলেটিক বিলবাও বিজয়ী হয়।
প্রতিযোগিতাটি ১৯০৩ সালের ৬, ৭ ও ৮ এপ্রিল অনুষ্ঠিত হয়। তিনটি দল এতে অংশ নেয়: অ্যাথলেটিক বিলবাও, বার্সেলোনার এস্পানিওল এবং রিয়াল মাদ্রিদ।
কাজি ফজলুল্লাহ

কাজি মাওলানা ফজলুল্লাহ ( উর্দু: مولانا قاضی فضل اللہ ایڈوکیٹ) মার্কিন যুক্তরাষ্ট্রের ক্যালিফোর্নিয়ায় বসবাসকারী একজন পাকিস্তানি ইসলামি পণ্ডিত।
তিনি পাকিস্তানের বেফাকুল মাদারিসিল আরাবিয়া এবং পাকিস্তানের আন্তর্জাতিক ইসলামী বিশ্ববিদ্যালয় ইসলামাবাদে পড়াশোনা করেছেন। তিনি আইন, অর্থনীতি এবং রাষ্ট্রবিজ্ঞানে বিশেষজ্ঞতা লাভ করেছেন।
মাওলানা ফজলুল্লাহ অ্যাডভোকেট ১৯৯৩ সালের ১৫ অক্টোবর থেকে ১৯৯৬ সালের ৫ ই নভেম্বর পাকিস্তানের দশম জাতীয় সংসদের সংসদ সদস্য হিসাবে দায়িত্ব পালন করেছিলেন।
হার্ভার্ড গ্রন্থাগার

হার্ভার্ড লাইব্রেরি হার্ভার্ড বিশ্ববিদ্যালয়ের গ্রন্থাগারসমূহ ও তাদের মধ্যে ভাগ করা প্রবেশাধিকার, সংরক্ষণ, ডিজিটাল অবকাঠামো, ডিজিটাল ইমেজিং ও আবিষ্কার পরিষেবাসমূহের মত পরিষেবাসমূহের জন্য একটি ছাতা সংস্থা। হার্ভার্ড লাইব্রেরিটি প্রায় ৪০০ বছর পুরানো, এটি যুক্তরাষ্ট্রের প্রাচীনতম গ্রন্থাগার ব্যবস্থা করে তুলেছে। অধিকন্তু, হার্ভার্ড লাইব্রেরি বিশ্বের বৃহত্তম বেসরকারী গ্রন্থাগার ব্যবস্থা এবং বিশ্বের বৃহত্তম একাডেমিক লাইব্রেরি। এর সংগ্রহে প্রায় ২০ মিলিয়ন ভলিউম, ৪০০ মিলিয়ন পাণ্ডুলিপি, ১০ মিলিয়ন ফটোগ্রাফ ও এক মিলিয়ন মানচিত্র রয়েছে।
লাইব্রেরি অব কংগ্রেস ও বোস্টন পাবলিক লাইব্রেরির পরে হার্ভার্ড লাইব্রেরিতে মার্কিন যুক্তরাষ্ট্রে তৃতীয় বৃহত্তম সংগ্রহ রয়েছে। এটি অনুষ্ঠিত উপকরণ সংখ্যার ভিত্তিতে যুক্তরাষ্ট্রের পঞ্চম বৃহত্তম গ্রন্থাগার। অধিকন্তু, হার্ভার্ড কলাম্বিয়া লাইব্রেরি, প্রিন্সটন বিশ্ববিদ্যালয় গ্রন্থাগার ও নিউইয়র্ক পাবলিক লাইব্রেরি এবং আইভি প্লাস লাইব্রেরি কনফেডারেশন সহ গবেষণা সংগ্রহ ও সংরক্ষণ কনসোর্টিয়াম (রেসিএপি) এর একটি অংশ, যা গ্রন্থাগারের ব্যবহারকারীদের জন্য ৯০ মিলিয়নেরও বেশি বই উপলব্ধ করে।
গ্রন্থাগারটি বর্তমান হার্ভার্ডের অনুমোদিত সংস্থাগুলির জন্য উন্মুক্ত এবং কিছু অনুষ্ঠান ও স্থান জনসাধারণের জন্য উন্মুক্ত। হার্ভার্ড ব্যবস্থার মধ্যে সবচেয়ে স্বীকৃত ভবন হ'ল হার্ভার্ড ইয়ার্ডে অবস্থিত উইডেনার লাইব্রেরি।
স্তরানুক্রম

স্তরানুক্রম বা পদানুক্রম () বলতে কতগুলি সামগ্রী (বস্তু, ব্যক্তি, সংখ্যা, নাম, মান, শ্রেণী, ইত্যাদি) বা পদের এমন একটি বিন্যাসকে বোঝায় যেখানে পদ বা সামগ্রীগুলি একে অপরের চেয়ে উঁচু, নিচু বা সমান কোনও স্তরে বিন্যস্ত থাকে। স্তরানুক্রম জ্ঞানের বিভিন্ন শাখা বা গবেষণার বিভিন্ন ক্ষেত্রে একটি গুরুত্বপূর্ণ ধারণা। যেমন গণিত, দর্শন, পরিগণক বিজ্ঞান (কম্পিউটার বিজ্ঞান), সাংগঠনিক তত্ত্ব, প্রণালীমূলক জীববিজ্ঞান এবং সামাজিক বিজ্ঞানসমূহে (বিশেষ করে রাজনৈতিক দর্শনে) এই ধারণাটির ব্যাপক প্রয়োগ পরিলক্ষিত হয়।
স্তরানুক্রমে সামগ্রী বা সত্তাগুলি একে অপরের সাথে প্রত্যক্ষ বা পরোক্ষভাবে এবং হয় উল্লম্বভাবে কিংবা তির্যকভাবে সংযুক্ত থাকতে পারে। একটি স্তরানুক্রমে কোনও সামগ্রী শুধুমাত্র সেটির অব্যবহিত উপরের স্তরে অবস্থিত ঊর্ধ্বতন সামগ্রী বা অব্যবহিত নিচের স্তরে অবস্থিত অধস্তন সামগ্রীটির সাথে প্রত্যক্ষভাবে সংযুক্ত থাকে।
সামাজিক বিজ্ঞানসমূহের আলোচনায় স্তরানুক্রম বা পদানুক্রম বলতে কোনও সামাজিক সংগঠনে কর্তৃত্ব, ক্ষমতা বা মর্যাদার উপর ভিত্তি করে সংগঠনের সদস্যদের উঁচু থেকে নিচু অবস্থানের অনুক্রমকে বোঝায়, যা প্রায়শই আদেশ ও নিয়ন্ত্রণের শৃঙ্খলের সাথে সম্পর্কিত। আধুনিক সমাজব্যবস্থাগুলিতে জীবনের প্রতিটি ক্ষেত্রে স্তরানুক্রমিক সংগঠন ছড়িয়ে আছে। পদানুক্রমের ধারণাটি আমলাতন্ত্রের সাথে সম্পর্কিত এবং আমলাতন্ত্রের বিভিন্ন পদাধিকারীকে একে অপরের সাথে সুস্পষ্টভাবে সংজ্ঞায়িত আদেশ ও যোগাযোগ রেখার মাধ্যমে সংযুক্ত করে। পদানুক্রম কর্মজীবনে অগ্রসর হবার জন্য পরিষ্কার পথনির্দেশনা ও সুযোগ প্রদান করে। পদানুক্রম এক ধরনের বিধিবদ্ধ ও অপেক্ষাকৃত অনমনীয় কাঠামো বলে এগুলি বিধিসম্মত প্রণালীর বাইরে সংঘটিত যোগাযোগ ব্যাহত করতে পারে। বেশিরভাগ বৃহৎ সামাজিক সংগঠনে পদানুক্রম বা স্তরানুক্রম বিদ্যমান।
আন্না

আন্না (জন্ম ২৯ এপ্রিল) হচ্ছেন একজন সাবেক বাংলাদেশী চলচ্চিত্র অভিনেত্রী, নৃত্যশিল্পী ও প্রযোজক। তিনি ২০০৬ সালে "বিনোদন বিচিত্রা ফটোসুন্দরী" প্রতিযোগিতায় রানার্সআপ হন। এরপর ২০০৭ সালে শাকিব খান অভিনীত এফআই মানিকের "মায়ের হাতে বেহেস্তের চাবি" চলচ্চিত্রের মাধ্যমে চলচ্চিত্র শিল্পে অভিষেক ঘটে তার।
আন্না ২০০৭ সালে শাকিব খান অভিনীত এফ আই মানিকের "মায়ের হাতে বেহেস্তের চাবি" চলচ্চিত্রের মাধ্যমে চলচ্চিত্র শিল্পে অভিষেক ঘটান। এরপর তিনি প্রায় অর্ধশত চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রের মধ্যে রয়েছে "পিতা মাতার আমানত", "মা বাবা আর সন্তান", "জীবন যুদ্ধ", "সমাধি", "মনের ঘরে বসত করে", "সন্তান আমার অহংকার", "পাঁচ টাকার প্রেম", "স্বামী হারা সুন্দরী", "তুমি আমার স্বামী", "বাজাও বিয়ের বাজনা" ইত্যাদি।
এছাড়াও "বউ বাড়ী" ও "জামাই সাহেব" নামে দুটি নাটকও প্রযোজনা করেছেন তিনি। ছায়ানট থেকে ক্ল্যাসিক্যাল নৃত্যের উপর প্রশিক্ষণও গ্রহণ করেন তিনি।
আন্না ২০১৬ সালের ১ জানুয়ারি সাগর সিদ্দিকী নামে একজন আইনজীবীর সঙ্গে বিবাহবন্ধনে আবদ্ধ হন।
কাচারী পাড়া জামে মসজিদ, পাবনা

কাচারী পাড়া জামে মসজিদ, পাবনা জেলার সুপ্রাচীন ঐতিহ্যবাহী একটি মসজিদ। মসজিদটি ১৮৮৯ খ্রিস্টাব্দে প্রতিষ্ঠা করা হয়েছিলো। মসজিদটি পাবনা শহরের নিকটে অবস্থিত হওয়ায় এখানে দর্শনার্থী ঘুরতে আসেন।
১৮৮৯ সালে এ মসজিদটি প্রতিষ্ঠিত হয়। কোর্ট ও প্রশাসনিক এলাকায় এ মসজিদটি গড়ে ওঠায় এর নামকরণ করা হয় কাচারী পাড়া জামে মসজিদ। সরকারি ও স্থাপত্য সময়ে স্বল্পসংখ্যক মুসলমানদের উদ্যোগে এ মসজিদটি নির্মাণ করা হয়। মসজিদটি নির্মাণের প্রধান উদ্যোক্তার নাম হারুন চাপরাশির উল্লেখযোগ্য, মসজিদটির জমি দান করেছিলেন সৌরভ প্রামানিক নামে এক ব্যক্তি। তবে শোনা যায় এই মসজিদ নির্মাণে পাবনার আজিম চৌধুরী সহয়তা করেছিলো।
এটি বাংলাদেশের রাজশাহী বিভাগের পাবনা সদরের কোর্ট ও প্রশাসনিক এলাকায় অবস্থিত।
মসজিদটি নিমার্ণে ঔপনিবেশিক ধারার ইন্দো-ইসলামিক রেনেসাঁ স্থাপন শৈলী অনুসরণ করা হয়েছে। মসজিদটিতে কয়েকটি নান্দনিক সুউচ্চ গম্বুজ ও মিনার রয়েছে, যা দর্শনার্থীদের আকর্ষণ করতে সহযোগিতা করে। মসজিদটি নির্মাণে তৎকালীন সরকারী কর্মচারীরাও আর্থিক সহায়তা করেছিলেন। মসজিদটি স্থাপত্যশৈলীতে রয়েছে মধ্যযুগের মুসলিম শিল্পধারা। ২৬ টি ছোট বড় গম্বুজ ও ৮ ফুট উঁচু এই ধারার প্রকাশ এছাড়াও রয়েছে ৭০ ফুট উচ্চতা বিশিষ্ট একটি মিনার। মসজিদের খিলান ও সুউচ্চ মিনার  বাড়িয়ে দিয়েছে নান্দনিকতা। এখানে একসাথে প্রায় দেড় হাজার মুসল্লীর অধিক নামাজ আদায় করতে পারে।
আইরিন

বা ঝু-হিয়ান (; জন্ম: ২৯ মার্চ ১৯৯১), পেশাদারভাবে আইরিন হিসেবে পরিচিত, তিনি দক্ষিণ কোরিয়ার একজন সঙ্গীতশিল্পী, র‍্যাপার এবং অভিনেত্রী। তিনি দক্ষিণ কোরিয়ার গার্লস গ্রুপ "রেড ভেলভেট"-এর দলনেতা এবং এর উপশাখা "রেড ভেলভেট - আইরিন এন্ড সেলগি"-এর সদস্য।
আশ্রয়ণ প্রকল্প

আশ্রয়ণ প্রকল্প (আশ্রয়ণ-২ প্রকল্প নামেও পরিচিত), বাংলাদেশের প্রধানমন্ত্রীর কার্যালয়ের অধীনস্থ একটি সরকারী উন্নয়ন প্রকল্প যার মাধ্যমে গৃহহীন এবং বাস্তুচ্যুত মানুষদের জন্য বাসস্থান নির্মাণ করা হয়। যুগ্ম সচিব মোঃ মাহবুব হোসেন এই প্রকল্পের প্রধান।
আশ্রয়ণ প্রকল্পটি ১৯৯৭ সালে বাংলাদেশ আওয়ামী লীগ সরকার গৃহহীনদের জন্য বাসস্থান তৈরির উদ্যোগ থেকে শুরু করেছিল। ২০১৮ সালে প্রকল্পটি ২০১৯ সালের মধ্যে ২৫০ হাজার গৃহহীন পরিবারের জন্য কক্সবাজারে ১৩৯টি মাল্টিলেভেল ভবন সম্পন্ন করার পরিকল্পনা ঘোষণা করে। ভবনগুলি সশস্ত্র বাহিনী বিভাগের অধীনে নির্মিত হয়েছে। নলডাঙ্গা উপজেলাতে প্রকল্পের প্রাপকরা অভিযোগ করেছেন, স্থানীয় ইউনিয়ন সদস্য ও বাংলাদেশ যুব লীগের সদস্যরা এই প্রকল্পে তালিকাভুক্তি নিশ্চিত করতে পরিবারের কাছে ঘুষ চেয়েছেন।
নোয়াখালী জেলার হাতিয়া উপজেলার ভাসান চরে বাংলাদেশের রোহিঙ্গা শরণার্থীদের জন্য একলক্ষ ঘর নির্মাণের লক্ষ্য নিয়ে আশ্রয়ণ-৩ প্রকল্পটি সম্প্রসারণের ঘোষণা করছ সরকার। ২০২০ সালের জানুয়ারিতে রোহিঙ্গা নেতা এবং মানবাধিকার গোষ্ঠীর বিরোধিতা সত্ত্বেও প্রকল্পটি এগিয়ে চলেছে। বাংলাদেশের শরণার্থী বিষয়ক মন্ত্রী বলেছিলেন যে এই দ্বীপটি "আবাসের জন্য প্রস্তুত", যদিও তিনি এই স্থানান্তরের কোন সময়সূচি দেননি। সরকার বিদেশি সাংবাদিক বা রোহিঙ্গা নেতাদের ভাসান চরে যাওয়ার অনুমতি দেয়নি। দ্বীপটি ২০ বছরেরও কম বয়সী এবং কেউ কেউ মনে করেন যে পরবর্তী বর্ষায় এটি অদৃশ্য হবে না এমন কোনও গ্যারান্টি নেই।
পিয়ারীলাল রায়

পিয়ারীলাল রায় ছিলেন একজন লব্ধপ্রতিষ্ঠিত বাঙালি ব্যারিস্টার ও সমাজসেবক।
পিয়ারীলাল রায়ের পিতার নাম রাজচন্দ্র। বরিশাল জেলার বিখ্যাত লাকুটিয়া জমিদারবংশে তাঁর জন্ম। তিনি ব্যারিস্টার পিএল রায় নামে পরিচিত ছিলেন। আইন ব্যবসায়ে সফলতার জন্য সরকার তাকে বাংলাদেশের Legal Remembrancer পদে নির্বাচিত করেন। এই পদে তিনিই প্রথম ভারতবাসী। তাঁর মধ্যম ভ্রাতা বিহারীলাল রায়ের মত তিনি দেশে শিক্ষাবিস্তারে উৎসাহী ছিলেন। অন্তঃপুরে স্ত্রীশিক্ষার প্রসারকল্পে প্ৰধানত তাঁর উদ্যোগে "বাখরগঞ্জ হিতৈষিণী সভা" প্রতিষ্ঠিত হয়। বহু বছর পশ্চিমবঙ্গ বক্সিং অ্যাসোসিয়েশনের সভাপতি ছিলেন পিয়ারীলাল রায়।
তাঁর দুই পুত্রের একজন বিখ্যাত বৈমানিক, প্রথম বাঙালী ফ্লাইট লেফটেন্যান্ট ইন্দ্রলাল রায় এবং অপর পুত্র বক্সার পরেশলাল রায়। পিয়ারীলাল ছিলেন ডঃ সূর্য কুমার গুডিভ চক্রবর্তীর জামাতা।
বাংলাদেশ ক্রীড়াসেবী কল্যাণ ফাউন্ডেশন

বাংলাদেশ ক্রীড়াসেবী কল্যাণ ফাউন্ডেশন ক্রীড়াবিদদের সহায়তায় জন্য বাংলাদেশ সরকারের মালিকানাধীন একটি কল্যাণ সংস্থা। এটি যুব ও ক্রীড়া মন্ত্রণালয়ের অধীনস্থ।
১৯৭৫ সালের ৬ আগস্ট রাষ্ট্রপতি শেখ মুজিবুর রহমান বঙ্গবন্ধু ক্রীড়াসেবী কল্যাণ ফাউন্ডেশন গঠনের অনুমোদন দেন। অল্প সময়ের জন্য এটি বাংলাদেশ ক্রীড়াবিদ কল্যাণ ট্রাস্ট নামে পরিচিত ছিল। ২০০৯ সালে শেখ হাসিনার নেতৃত্বাধীন সরকার নামটি পরিবর্তন করে বঙ্গবন্ধু ক্রীড়াসেবী কল্যাণ ফাউন্ডেশন রাখে। ফাউন্ডেশনটি ক্রীড়াবিদদের বৃত্তি প্রদান করে।
বিজ্ঞান ও প্রযুক্তি ফেলোশিপ ট্রাস্ট

বিজ্ঞান ও প্রযুক্তি ফেলোশিপ ট্রাস্ট (পূর্বনাম: বঙ্গবন্ধু বিজ্ঞান ও প্রযুক্তি ফেলোশিপ ট্রাস্ট) বাংলাদেশ সরকারের অর্থায়নে পরিচালিত বিজ্ঞান ও প্রযুক্তি শিক্ষা এবং গবেষণার জন্য অর্থায়িত বৃত্তি প্রোগ্রামের সহায়তা ও অর্থায়নের জন্য নিবেদিত একটি কল্যাণ ট্রাস্ট।
১৬ ফেব্রুয়ারি ২০১৬ তারিখে বাংলাদেশের সংসদে বঙ্গবন্ধু বিজ্ঞান ও প্রযুক্তি ট্রাস্ট বিল-২০১৬ পাসের মাধ্যমে বঙ্গবন্ধু বিজ্ঞান ও প্রযুক্তি ফেলোশিপ ট্রাস্ট গঠিত হয়। ট্রাস্টটি একটি ট্রাস্টি বোর্ডের মাধ্যমে একজন মন্ত্রী বা প্রতিমন্ত্রী দ্বারা পরিচালিত হবে। বঙ্গবন্ধু বিজ্ঞান ও প্রযুক্তি ট্রাস্ট বিল-২০১৬ উত্থাপন করেছিলেন বিজ্ঞান ও প্রযুক্তি মন্ত্রী ইয়াফেস ওসমান। বঙ্গবন্ধু বিজ্ঞান ও প্রযুক্তি ফেলোশিপ ট্রাস্ট ২০১০ থেকে ২০২০ সাল পর্যন্ত ৫১৯ জন গবেষক কে ১৫৫ কোটি ৪৫ লাখ ৫০ হাজার টাকা মূল্যের বৃত্তি প্রদান করেছে।
২০২৫ সালের ২০ মার্চ বাংলাদেশের অন্তর্বর্তীকালীন সরকার অধ্যাদেশের মাধ্যমে এর নাম বঙ্গবন্ধু বিজ্ঞান ও প্রযুক্তি ফেলোশিপ ট্রাস্ট থেকে পরিবর্তন করে বিজ্ঞান ও প্রযুক্তি ফেলোশিপ ট্রাস্ট নামকরণ করে।
জামাত রেজা-এ-মোস্তফা

জামা'আত রেজা-এ-মোস্তফা (, ) জামাত রেজা-এ-মোস্তফা নামে পরিচিত, সুফিবাদের সাথে যুক্ত ভারতীয় সুন্নি বেরলভী মুসলমানদের অন্যতম ঐতিহাসিক সংগঠন। আহলে সুন্নাত ওয়াল জামা'আত অনুসারে ইসলামী শিক্ষার প্রচারের জন্য ১৯২০ সালের ১৭ ডিসেম্বর বেরেলিতে মুজাদ্দিদ ও পণ্ডিত আহমদ রেজা খান বেরলভী এটি প্রতিষ্ঠা করেছিলেন। জেআরএম-এর অন্যতম লক্ষ্য হল ওহাবী, দেওবন্দী ও শিয়া সম্প্রদায়ের খণ্ডন করা এবং সুফিবাদ অনুসরণকারী সুন্নি মুসলমানদের বিশ্বাস (আকা'ইদ) রক্ষা করা।
সুনানুল কুবরা লিল-বায়হাকি

সুনানুল কুবরা লিল-বায়হাকি, (), বা আস-সুনানুল কাবির () হল একটি বিশিষ্ট হাদিস গ্রন্থ যা ইমাম আল-বায়হাকি (৩৮৪ হিঃ - ৪৫৮ হিঃ) প্রণয়ন করেন ।
হাদিস সংগ্রহের ইতিহাসে এটি সর্বাধিক বৃহৎ সুনান গ্রন্থ , যা মাকতাবা শামিলা অনুসারে প্রায় বাইশ হাজার (২২,০০০) হাদিস ধারণ করে আছে । অনুরূপ (সুনানুল কুবরা) নামের আরও একটি গ্রন্থ ইমাম-নাসাই কর্তৃক প্রায় বারো হাজার হাদিস দ্বারা রচিত ।
এটি হিজরি চতুর্থ শতাব্দীর সর্বশেষ মহান হাদিস মুখস্থকারীদের অন্যতম প্রধান হাদিস সংকলন, এর এমন গুরুত্ব যে , তখন এর মতো কিছু লিখিত হয়নি। এটি ফিকহ সম্পর্কিত মাসআলায় ক্রমানুসারে প্রণীত। লেখক প্রতিটি অধ্যায়ে বর্ণনাকে উপস্থাপন করার জন্য যথেষ্ট প্রচেষ্টা গ্রহণ করেন ।
যারা এই হাদিস সংকলনটির ওপর ভাষ্য লিখেছেন তাদের মধ্যে অন্যতম হলো :
এটি হাদিসের অন্যতম বিখ্যাত সংগ্রহ হিসেবে ইমাম আয-যাহাবি তিনটি গ্রন্থের মধ্যে একে স্থান দিয়েছেন, যা তাকে সবচেয়ে বেশি মুগ্ধ করেছে । (ইবনে হজমের "মহল্লা" এবং ইবনে আবদ আল বারের "তাহমিদ" সহ)। 
ইমাম নববি "আল-তাকরিব"-এ বলেছেন যে, এর প্রতি অনুরাগী হওয়া উচিত, কেননা এর মতো আর কোন সংকলন হয়নি। ইমাম জালালুদ্দীন সুয়ুতী "তাদরিবুর রাওয়ি"র এক বিবৃতিতে উল্লেখিত (নববি-এর) মন্তব্যে একমত পোষণ করেন।
সায়েন্স মিউজিয়াম, লন্ডন

সায়েন্স মিউজিয়াম লন্ডনের সাউথ কেনসিংটনের এক্সিবিশন রোডের একটি প্রধান জাদুঘর। এটি ১৮৫৭ সালে প্রতিষ্ঠিত হয় এবং আজ অবধি নগরের অন্যতম প্রধান পর্যটন আকর্ষণ। জাদুঘরটি বার্ষিক ৩.৩ মিলিয়ন দর্শনার্থীকে আকর্ষিত করে।
যুক্তরাজ্যের অন্যান্য সরকারী অর্থায়নে পরিচালিত জাতীয় জাদুঘরের মতো, সায়েন্স মিউজিয়াম বা বিজ্ঞান জাদুঘরটি দর্শনার্থীদের ভর্তির জন্য অর্থ গ্রহণ না, যদিও অনুদানে সক্ষম দর্শনার্থীরাদের অনুদান প্রদানের জন্য বলা হয়। অস্থায়ী প্রদর্শনীতে ভর্তির খরচ লাগতে পারে। এটি বিজ্ঞান জাদুঘর গোষ্ঠীর একটি অংশ, যা ২০১২ সালে ম্যানচেস্টারের বিজ্ঞান ও শিল্প জাদুঘরের সাথে একীভূত হয়।
জাদুঘরের মূল সঞ্চয় ও সংরক্ষণাগারটি ১৯৭৯ সাল থেকে ২০১৯ সালের মাঝে ব্লেথ হাউসে ছিল। বর্তমান প্রদর্শনীতে না থাকা ১,৭০,০০০ টি উপকরণ ২০১৯ তথ্য অনুযায়ী ১৯৭৯ সাল থেকে জাদুঘরের মালিকানাধীন সুইন্ডনের কাছে একটি ২২০-হেক্টর (৫৫৪ একর) প্রাক্তন আরএএফ ঘাঁটিতে রটনের বিজ্ঞান যাদুঘরে সংরক্ষিত রয়েছে। বিজ্ঞান যাদুঘরটি রটনের নির্মাণ-ভূমিটি উন্নয়নের জন্য সরকারের কাছ থেকে ৪০ মিলিয়ন ইউরো ব্যবহার করবে এবং ২০২৩ সাল থেকে সঞ্চয়, সংরক্ষণ পরীক্ষাগার ও গবেষণা সুবিধাসমূহ ছাড়াও সেখানে অনেকগুলি সংরক্ষণিত উপকরণসমূহ প্রদর্শনীতে রাখবে।
প্রায় ৪,৫০,০০০ জন তরুণ শিক্ষামূলক ভ্রমণে বিজ্ঞান যাদুঘরে যান বা এটির প্রচার কার্যক্রম থেকে প্রতিবছর যুক্তরাজ্যের যেকোন জাদুঘরের তুলনায় বেশি সংখ্যক শিক্ষার্থী উপকৃত হন।
বাংলাদেশ জাতীয় কর্তৃপক্ষ, রাসায়নিক অস্ত্র কনভেনশন

বাংলাদেশ জাতীয় কর্তৃপক্ষ, রাসায়নিক অস্ত্র কনভেনশন বাংলাদেশ সরকারের অধীনস্থ একটি নিয়ন্ত্রক সংস্থা যা রাসায়নিক অস্ত্র কনভেনশন বাস্তবায়ন ও সম্মতি নিশ্চিত করে।
১৯৯৩ সালের ১৪ জানুয়ারি বাংলাদেশ রাসায়নিক অস্ত্র কনভেনশনে স্বাক্ষর করে এবং ১৯৯৭ সালের ২৫ এপ্রিল এটি অনুমোদিত হয়। ২০০৬ সালের ২৪ সেপ্টেম্বর রাসায়নিক অস্ত্র (নিষিদ্ধকরণ) আইন, ২০০৬ পাসের মাধ্যমে বাংলাদেশ জাতীয় কর্তৃপক্ষ, রাসায়নিক অস্ত্র কনভেনশন গঠন করা হয়। বিএনএইচডাব্লিউসি পররাষ্ট্র মন্ত্রণালয়ের অধীনে গঠিত হয়েছিল তবে পরে এটি প্রধানমন্ত্রীর কার্যালয়ের সশস্ত্র বাহিনী বিভাগে স্থানান্তর করা হয়।
১৯ অক্টোবর ২০১৭ তারিখে বিএনএসিডব্লিউসি অ্যাডভান্সড কেমিক্যাল সেফটি অ্যান্ড সিকিউরিটি ম্যানেজমেন্ট শিরোনামে দুই দিনের সম্মেলনের আয়োজন করে। বিএনএসিডব্লিউসি বাংলাদেশে রাসায়নিক অস্ত্র নিষিদ্ধকরণ সংস্থার পরিদর্শনের সুবিধা প্রদান করে।
২০২০ সালে, বিএনসিডাব্লিউসি'র ১৬ তম সাধারণ সভা বাংলাদেশে কোভিড-১৯ মহামারীর কারণে অনলাইন অনুষ্ঠিত হয়েছিল।